Aasian mahtavinta jokea uhkaa ekokatastrofi - Maailman Kuvalehti\nKolmipäiväisillä Bon Om Touk -festivaaleilla eri puolilta Kambodzaa saapuvat joukkueet ottavat toisistaan mittaa näyttävillä kanooteillaan.\nTeksti: Rauli Virtanen\nKuvat: Rauli Virtanen\nKambodzassa juhlittava Bon Om Touk on ehkä värikkäin ja kansanomaisin Aasiassa marraskuussa vietettävistä vesifestivaaleista.\nEri puolilta maata saapuneet, jopa 50 soutajan ja melojan venekunnat käyvät silloin kolmipäiväisen mittelön pääkaupungin Phnom Penhin halki Mekongiin laskevalla Tonle Sap-joella.\nSadat veneet ovat värikkäästi ja taikauskoisesti koristeltuja kanootteja, joissa soutajat istuvat tuhdoilla kaksi rinnan. Veneen kokassa mielikuvituksellisiin asuihin sonnustautuneet kapteenit lyövät tahtia ja huutavat ohjeita megafoneihin. Naisten venekunnan seremoniamestari, keulassa istuva tyylikkäästi pukeutunut nuori nainen johtaa joukkoaan perinteisen apsara-tanssijan balettimaisin liikkein.\nTulkkinani toimiva herra Loon kertoo komeimpien veneiden olevan yli sata metriä pitkiä käsityön helmiä.\nKambodzalaisilla on festivaalilla kolme vapaapäivää, katukeittiöt tarjoavat parastaan, ja jokaisena iltana ilotulitus värjää taivaan valaistujen alusten lipuessa tummalla joella. Musiikki soi.\nJo vuosikymmenien ajan ovat sadat tuhannet katsojat hurranneet näille aikamme gladiaattoreille. Maagisen Angkor Watin seinien kuvaamataidetta tarkastelleet tietävät, kuinka khmerit aikoinaan sotivat juuri pitkillä sotapursilla vihollisiaan, idän Champan kuningaskuntaa ja lännen Siamia vastaan.\nNiilin, Tigrisin ja Jangtsen tavoin Mekong toimi suuren imperiumin vesisuonistona. Kaksi nykyistä pääkaupunkia, Phnom Penh ja Laosin Vientiane sijaitsevat sen varrella.\nKambodzassa ensi kertaa käyvät ihmettelevät, kuinka koko maa näyttää olevan veden alla.\nMarraskuussa 2019 tämä Kambodzan suurin kansanjuhla ajoittui heti itsenäisyyspäivän jälkeen. Se oli yleisömäärältään edellisiä vuosia pienempi, mutta vieraan silmin häkellyttävän suuri, upea tapahtuma.\nJuhlintaa varjosti kaksi synkkää pilveä, eikä kumpikaan niistä tule lähiaikoina väistymään.\nKambodzaa 1980-luvulta vuosi vuodelta autoritaarisemmin johtanut pääministeri Hun Sen oli tällä kerralla komentanut juhlapäivinä turvallisuusjoukot Thaimaan vastaiselle rajalle sekä pääkaupungin näkyville paikoille samalla kun kielletyn opposition kannattajia pidätettiin.\nTunnelma oli jännittynyt, koska suosittu oppositiojohtaja Sam Rainsy oli uhannut palata maanpaosta juuri itsenäisyyspäivänä. Rainsy päätyi kuitenkin lopulta Malesiaan sen jälkeen, kun häntä ei päästetty Pariisista Thaimaan lennolle. Rainsyn paluuaikeet ja hallinnon ylireagointi saivat monet levottomuuksia pelkäävät kambodzalaiset pysymään kodeissaan.\nToinen kohtalonkysymys miljoonille kambodzalaisille on menehtyvä Mekong, jota maa ei voi yksin tervehdyttää.\nKambodzassa ensi kertaa käyvät ihmettelevät, kuinka koko maa näyttää olevan veden alla. Siitä maallikkokin on voinut päätellä, että olosuhteet ovat suotuisat kalastukselle ja riisinviljelylle. Niin onkin ollut vuosisatojen ajan. Mekongin jokiverkosto on maailman suurin sisämaan kalastusalue, ja alueen suuret riisinviljelymaat menestyvät juuri sadekauden ja Mekongin sen aikana kuljettaman hedelmällisen lietteen ansiosta. Täällä tulvat eivät ole kirous vaan elinehto, kunhan ne tulevat säännöllisesti.\nNormaalisti vuoden lopulla, kun monsuunisateet ovat hellittäneet, miljoonia tonneja sedimenttiä yläjuoksuilta kuljettava Mekongin jokiverkosto tulvii Kambodzan ja Vietnamin pelloille, samalla kun kalat vaeltavat ja kutevat vapaasti jokia ylös ja alas.\nKalansaaliit eivät enää riitä elättämään perheitä.\nIlmastonmuutoksen ohella joen patoaminen on aiheuttanut Mekongin veden pinnan laskemisen. Näin maanviljelijöiden elinkeino on vaarantunut.\nTonle Sap -joen penkalle lepäämään saapuvien venekuntien vaatimattomat eväslaatikot kertovat Kambodzan väestön ja Mekongin symbioosista; kalasta ja riisistä, kalastuksesta ja maataloudesta. Perinteisen kalastuksen ohella myös Kambodzassa on aloitettu kalanviljely. Kalat ja äyriäiset ovat vielä hyvin edustettuina festivaalin katukeittiöissä ystäväni harmitellessa, kuinka kala on käynyt köyhille entistä kalliimmaksi.\n”Kambodzalaisten proteiinista jopa 70 prosenttia tulee kalasta, ja suurin osa kalasta nousee Mekongista, sen sivujoista ja järvistä. Kalakantojen romahtamisella olisi vakavia seurauksia kambodzalaisten ruokaturvalle. Jos nykyistä kehityksen suuntaa ei käännetä, Kambodzassa voi joidenkin vuosien kuluttua olla jopa ruokapula,” sanoo Phnom Penhissä asuva, maassa kolme vuotta Kirkon ulkomaanavun ohjelmaa vetänyt Saara Lehmuskoski.\n”Viljelijöiden ja kalastajien toimeentulo heikkenee Mekongin tilan huonontuessa. Riisipellot eivät saa tarvitsemaansa vettä ja hedelmällistä lietettä, jolloin riisisato ja siitä saatava tulo jäävät liian pieniksi,” Lehmuskoski sanoo.\nToisin kuin Vietnamissa tai Thaimaassa Kambodzan riisipelloista vain noin kymmenen prosenttia on kastelujärjestelmien piirissä, mikä tekee viljelijöistä erittäin sadevesiriippuvaisia, Lehmuskoski kertoo.\n”Riisi taas tarvitsee kasvukauden aikana tasaisen paljon vettä. Niinpä riisisadot ovatkin muuttuneet vuosi vuodelta arvaamattomammiksi.”\nMyöskään kalansaaliit eivät enää riitä elättämään perheitä. Monet pienviljelijät ja kalastajat ovat Lehmuskoksen mukaan erittäin velkaantuneita, eivätkä aina pysty maksamaan lainojaan takaisin.\n”Köyhimmät perheet joutuvat ottamaan kulutusluottoja perheen päivittäiseen ruokkimiseen, ei pelkästään investoinneiksi tuottavaa toimintaa varten.”\nLehmuskoski sanoo, että ylivelkaantuneet perheet joutuvat usein myymään maansa, muuttamaan työn perässä kaupunkeihin tai naapurimaihin.\n”Thaimaan rajaseuduilla on kuntia, missä yli puolet työikäisestä väestöstä on lähtenyt Thaimaahan tai Kambodzan suuriin kaupunkeihin, toiveenaan saada parempi toimeentulo. Monet miehet hakeutuvat rakennustyömaille, naiset vaatetehtaisiin. Isoimpia kärsijöitä ovat työn perässä kulkevien perheiden lapset, jotka joutuvat keskeyttämään koulunkäynnin.”\n”Jotkut perheet jättävät lapsensa isovanhempien hoidettavaksi kotikyliin. Lapset eivät välttämättä saa isovanhemmiltaan riittävää tukea ja kannustusta koulunkäyntiin, jolloin koulupudokkuusluvut kasvavat,” Lehmuskoski kertoo havainnoistaan.\nLehmuskosken mukaan huolestuttavaa on myös se, että paikalliset tiilitehtaat ostavat viljelijöiden lainat työpanosta vastaan. Käytännössä perheet joutuvat miltei ikuiseen velkaloukkuun, koska ne joutuvat ottamaan lisää lainaa uudelta työnantajaltaan.\nVeden pinta on viime vuosina ollut ennätysalhaalla, ja kuivuus on johtanut alueella harvinaisiin pensaspaloihin.\nVesifestivaalin alla Mekongin tilaa silmällä pitävät seurasivat tarkkaan, miten pääkaupungin laidalla Mekongiin yhtyvä Tonle Sap -joki reagoi vuodenajan vaihdoksiin. Tuo saman nimiseen järveen Mekongin yhdistävä virta on yksi niistä maailman harvoista jokisysteemeistä, jotka vaihtavat kulkusuuntaansa sadekauden mukaan. Tulviessaan syksyllä Mekongin päävirta puskee Tonle Sap -jokea pitkin vettä saman nimiseen järveen, jota kutsutaan ”Mekongin sydämeksi”.\nTonle Sapin järvialue kelluvine kalastajakylineen on läheisessä Angkor Watissa käyvien matkailijoiden suosikkikohde. Se on Kaakkois-Aasian suurin makean veden allas. Sitä yritetään myös suojella, koska järvi on tunnettu harvinaisen rikkaasta biodiversiteetistä. Suur-Mekongin alueella on kaikkiaan 1148 kalalajia, yli 20 000 kasvia, 430 nisäkäslajia, 1200 lintulajia ja 800 matelijaa ja sammakkoeläintä.\nNiistä parikymmentä lajia on häviämisen partaalla, kuten linnuston bengalintrappi, kolmimetriseksi kasvava Mekongin jättikissakala, Irawadin delfiini ja Tonle Sapin jättiläissärki.\nVanhoina hyvinä aikoina Tonle Sap -järveen virtasi Mekongista vettä kolmen-neljän kuukauden ajan, mikä mahdollisti 500 000 tonnin vuotuisen kalansaaliin. Sadekauden jälkeen järvi saattoi olla kuusi kertaa suurempi kuin kuivan kauden aikana.\nSyksyllä 2019 veden virtaus Mekongista Tonle Sap -järvelle tyrehtyi kuuden viikon jälkeen. Veden pinta on viime vuosina ollut ennätysalhaalla, ja kuivuus on johtanut alueella harvinaisiin pensaspaloihin. Järvialtaan kuivumisen myötä myös kamppailu hupenevista kalavaroista on johtanut liikakalastukseen sekä salakalastukseen järven suojelualueilla.\nPahinta pelkäävät uskovat, että pian edessä on aika, jolloin Tonle Sap-joki ei enää vaihda kahdesti vuodessa virtaussuuntaansa, eikä siten enää pumppaa Mekongin sadekauden vettä nääntyvään järveen.\nMeneillään oleva, pahasti etuajassa alkanut kuiva kausi jatkunee vuoden 2020 toukokuulle.\nHupenevat kalavarat uhkaavat paikallisia kalastajia, jotka saavat elantonsa vesistöistä.\nTiibetistä Kiinan, Myanmarin, Laosin, Thaimaan ja Kambodzan kautta Vietnamiin virtaava 4800 kilometrin pituinen Mekong on Amazon-joen jälkeen biodiversiteetiltään maailman rikkain joki. Se on myös maailman suurin makean veden kalavaranto, joka on vuosittain tarjonnut alueen väestön ravinnoksi 2,3 miljoonaa tonnia kalaa.\nNormaalisti toukokuusta marraskuuhun ulottuva sadekausi on pitänyt Mekongin virkeänä, mutta tänä vuonna perinteistä monsuunikautta ei nähty, eikä edes kahdesta Etelä-Kiinan mereltä tulleesta myrskystä ollut apua alajuoksulle. Vedenpinta on ollut lähes kaikkialla Mekongin varrella alhaisimmillaan neljään vuosikymmeneen, joillakin seuduilla koko mittaushistorian pohjalukemissa. Tutkijoiden mukaan ilmastonmuutos, varsinkin epätavallisen korkeita lämpötiloja ja haihtumista nostattanut El Nino-ilmiö ovat syypäitä niukkoihin, epäsäännöllisiin sateisiin ja kuivuuteen.\nMeneillään oleva, pahasti etuajassa alkanut kuiva kausi jatkunee vuoden 2020 toukokuulle. Mekongin alueella sitä seurataan pelonsekaisin tuntein.\nPohjoisessa, Thaimaan ja Laosin raja-alueella, monet joenuomat ovat olleet kuivia jo kesäkuusta lähtien. Etelässä Vietnam menettää synkimpien arvioiden mukaan Mekongin deltan alueen riisiaittana vuoteen 2050 mennessä, jos patojen rakentamiselle ei saada sulkua. Merenpinnan nousu tulee joka tapauksessa jättämään tulevaisuudessa suuren osan deltaa veden alle. Seurauksena on köyhtyvän väestön poismuutto alueelta.\nLaosin kommunistihallinto on jo siunannut toista sataa patoa Mekongin jokiverkostoon.\nPadot ja vesivoimalahankkeet ovat Mekongin kohtalon kannalta ehkä ilmastonmuutostakin ratkaisevampia tekijöitä. Alueen hallitukset ovat jo vuosikymmenien ajan lähteneet siitä, että vesivoima on välttämätön sähkön lähde nopeasti kasvaville talouksille. Aurinko- ja tuulivoima ovat nousseet keskusteluun vasta aivan viime vuosina.\nKiina ja Thaimaa ovat suuria sähkönkuluttajia, Kiinan ollessa alueen merkittävin patohankkeiden lainoittaja ja silläkin sektorilla poliittinen jyrä. Tiettävästi yksikään Mekongin padoista ei ole suunniteltu niin, että siitä voitaisiin laskea riittävästi ja säännöstellysti vettä alajuoksun kuivuuden lievittämiseksi. Patojen ainoa tarkoitus on tuottaa vesivoimaa. Jokainen pato jarruttaa hedelmällisen lietteen kulkua sekä kalojen vaellusta, ilman että keinotekoisista portaista olisi suurta apua.\nOngelmat alkavat Kiinan puolelta Lancang-nimellä tunnetulta Mekongin yläjuoksulta, jonne Kiina on rakennuttanut toistakymmentä patoa. Thaimaassa on rakennettu vuosikymmenien aikana pari sataa yli 15 metrin korkuista patoa sähköntarpeeseen, johon se toivoo helpotusta myös Laosin voimaloista.\nAlueen köyhimpänä maana Laos uskoo, että vuoteen 2025 mennessä vesivoima on maan suurin tulolähde ja Laosista ryhdytään puhumaan ”Aasian dynamona”. Laosin kommunistihallinto on jo siunannut toista sataa patoa Mekongin jokiverkostoon, uusimpana jättimäinen, 1285 megawatin ”Xayaburi”.\nLaosin kiinalaisvalmisteiset voimalat ovat joutuneet ympäristöaktivistien arvostelun kohteeksi niissä sattuneiden onnettomuuksien vuoksi, eivätkä patojen tieltä siirretyt asukkaat ole saaneet riittäviä korvauksia menetyksistään. Yksi Laosin patohankkeista on vain 30 kilometrin päässä Unescon maailmanperintökohteesta, Luang Prabangista. Kiinan osuus Laosin vesivoimaprojekteista on niin suuri, että CSIS-tutkimusinstituutin mukaan maa kuuluu siihen kahdeksan maan riskiryhmään, jonka velka Kiinalle aiheuttaa riippuvuutta.\nLaos on yksi Aasian korruptoituneimmista maista, ja sen Kiinan kanssa tekemät kaikkea muuta kuin läpinäkyvät sopimukset ovat herättäneet paljon ihmettelyä. Laosin hallinnolle padot ovat kuitenkin sosialismin menestyksen ja modernisoinnin lippulaivoja, vaikka monet asiantuntijat eivät usko Laosin pystyvän myymään Thaimaalle ja muille alueen valtioille kaikkea sitä sähköä, jota se suunnittelee tuottavansa.\nAsiantuntijat yrittävät tuputtaa hallitukselle ehdotusta kelluvasta aurinkovoimalasta Tonle Sap-järvelle.\nSähköpulasta kärsivän Kambodzan ensimmäinen suuri pato, kiinalaisilla turbiineilla pyörivä 800 miljoonan dollarin ”Lower Sesan” käynnistyi vuosi sitten kovan kritiikin siivittämänä. Padon rakentaminen vei viisi kylää tulvan alle asukkaiden pelastaessa omaisuuttaan veneillä. Pääministeri Hun Sen nimitti valituksia tehneitä kyläläisiä ”radikaaleiksi”.\nMaailman suuria jokialueita tarkkailevan amerikkalaisen Natural Heritage-instituutin mukaan Kambodzaan kaavailtu ”Sambor”-pato pystyisi yksin tuottamaan enemmän sähköä kuin mitä koko maa tällä hetkellä kuluttaa. Järjestön mukaan ”Sambor” tukkisi 60 prosenttia lietteestä ja sedimentistä, joka ravitsee Vietnamin riisipeltoja. Samalla sekin pato katkaisisi vaelluskalojen reitin.\nKambodzalainen ympäristöaktivisti Sun Mala epäilee maansa hallinnon toimia Mekongin pelastamiseksi toteamalla, että politiikoilla on liian paljon taloudellisia intressejä muun muassa laittomissa metsienhakkuissa ja Mekongin hiekan kaupassa mikä on kasvava, jokea rasittava liiketoimi sekin.\nMalan mukaan hallitukselta puuttuu suunnitelma korvata kalastuksen ja maanviljelyn työttömyys sekä maan asukkaiden proteiinin saanti.\nAlajuoksun Kambodza on vielä omassa käynnistyvässä sähköntuotannossaan Kiinan ja Thaimaan armoilla, mikä näkyy sähkönjakelun katkoksina. Kambodzassa on suunnitteilla tai rakenteilla 11 patoa Mekongin pääjuoksulle ja 120 pienempää voimalaa sivujokien varsilla. Jos kaikki nuo padot rakennetaan, vuoteen 2040 mennessä kalansaaliit romahtavat asiantuntijoiden mukaan puoleen.\nAsiantuntijat yrittävätkin tuputtaa hallitukselle ehdotusta kelluvasta aurinkovoimalasta Tonle Sap-järvelle. Toiveikkuutta synkkien näkymien keskellä lisää tutkijoiden ennuste, jonka mukaan yhä edullisemman aurinko- ja tuulivoiman tulo markkinoille tekee uudet patoinvestoinnit kannattamattomiksi.\n”Suomen rahoittamat toimet ovat osoittautuneet merkittäviksi alueen vesivarojen kestävässä hallinnassa.”\nAlueen maiden perustaman komission mukaan Mekongin tulisi olla "rauhan, ystävyyden ja kansainvälisen yhteistyön joki".\nLaos, Kambodza, Thaimaa ja Vietnam muodostivat vuonna 1995 Mekongin komission. Sen filosofian mukaan Mekongin pitäisi olla ”rauhan, ystävyyden ja kansainvälisen yhteistyön joki”. Kiina ja Myanmar ovat komissiossa mukana vuoropuhelupartnerien statuksella.\nPatorakennusten käynnistyessä vuosikymmeniä sitten, Mekongin komissio uskoi sen neljän jäsenmaan taloudellisen hyödyn nousevan 30 miljardiin dollariin.\nKuvaavaa eripurasta on kuitenkin ollut se, että kun Thaimaan sähköntarvetta varten rakennettu Laosin ”Xayaburi”-projekti tuli komission käsittelyyn, Kambodza ja Vietnam vastustivat sitä. Komissio ei päässyt asiasta yksimielisyyteen ja padon rakentaminen jatkui, vaikka kyläyhteisöt ja kansalaisjärjestöt myös vastustivat konsultaatioissa hanketta.\nSittemmin komissio muutti analyysiaan ja ennusti alueen maille miljardien tappioita, jos ne toteuttavat kaikki vesivoimalasuunnitelmat. Asiantuntijoiden mielestä alueen maille satoja miljoonia euroja teknisenä apuna antaneen kansainvälisen yhteisön tulisikin pikaisesti miettiä rajoituksia vesivoimalle. Patoprojekteja aikaisemmin innokkaasti tukenut Maailmanpankki on sekin tullut vesivoiman suhteen epäilevämmäksi.\nSuomi on tukenut Mekongin komissiota vuosina 1996-2014 osana Mekongin alueen kehitysyhteistyöprojekteja, joita muun muassa Aasian kehityspankki on toteuttanut.\nVuosina 1996-1999 Suomen rahoitus oli 700 000 euroa vuodessa, kun se kaudella 2010-2015 oli neljälle eri komission projektille jo yhteensä noin 12 miljoonaa euroa. Viimeiset panostukset kohdistuivat vuodelle 2015, jolloin komissiota jouduttiin rahoituksenkin puutteen vuoksi pienentämään ja virtaviivaistamaan.\nHiljan tehdyssä ulkoministeriön loppuevaluoinnissa tuosta Suomen antamasta 12 miljoonan tuesta jokikomissiolle todetaan seuraavaa:\n”Evaluointi tarjoaa ulkoministeriölle riippumatonta tietoa vesialan tuloksista ja Mekongin jokikomission tukiohjelman tehokkuudesta ja tuloksellisuudesta. Jokikomission toiminnasta opittuja kokemuksia voidaan myös hyödyntää Suomen monenväliseen yhteistyöhön tulevaisuudessa. Evaluoinnissa todetaan, että Suomen ohjelmat ovat olleet tarkoituksenmukaisia, yleisesti ottaen tehokkaita ja niillä on ollut pitkäkestoinen vaikutus jokikomission organisoitumiseen sekä kehitysprosesseihin Ala-Mekongin valuma-alueella. Suomen rahoittamat toimet ovat osoittautuneet merkittäviksi alueen vesivarojen kestävässä hallinnassa.”\nVesialan huippumaana maailmalla tunnettu Suomi jätti komissiolle suosituksia tulevaisuuden yhteistyöhön. Aika näyttää, missä määrin niillä on vaikutusta hiljaa virtaavan Mekongin tilaan.


Iranin naisten ponnistelu kohti tasa-arvoa - Tutkain\nIslamilaisen hallinnon alla Iranin naisista on tehty toisen luokan kansalaisia, mutta he eivät sitä hyväksy. Vaikka matka on vielä pitkä, muutos ei ole mahdoton.\nTeksti ja grafiikka: Olli Puumalainen\n“Vallankumouksen jälkeen tapahtui merkittävä käänne, joka heikensi naisten asemaa Iranissa. Naiset eivät hyväksyneet sitä, vaan pyrkivät takaisin vanhaan asemaan ja vapauteen, joka heillä oli ollut”, kertoo Azadeh, kolmikymppinen insinööri Teheranista. Azadehin nimi on muutettu turvallisuussyistä.\nAzadeh kuuluu ryhmään, joka kirjoittaa lyhyitä elämänkerrallisia tarinoita naisista, jotka ovat voittaneet esteet ja menestyneet elämässään. Ryhmän tarkoituksena on tarjota inspiraatiota ja roolimalleja nuorille naisille.\nVoimaannuttaville tarinoille on tarvetta, sillä tasa-arvo-ongelmissa Iran painii raskaassa sarjassa. Vuonna 2017 Maailman talousfoorumin sukupuolten välistä tasa-arvoa mittaavassa Global Gender Gap -indeksissä maa sijoittui loppupäähän, sijalle 140. Sijalla 144 listan häntäpaikkaa piti hallussaan Jemen. Suomi sijoittui listauksessa kolmanneksi.\nPahlavi-dynastian kuninkaiden eli shaanien aikana 1900-luvun alusta 70-luvulle naisten muodollinen asema eteni harppauksin. Tosin silloinkin vanhoilliset asenteet, lukutaidottomuus ja alhainen avioitumisikä vaikeuttivat naisten osallistumista. Viimeisin shaahi, Reza Pahlavi, oli lännen lemmikki, ja hänen valtakaudellaan etenkin Teheranin pohjoisissa naapurustoissa elettiin kulttuurisesti vapaata aikaa. Shaani oli kuitenkin myös epäpätevä hallitsija, armoton diktaattori ja suuressa epäsuosiossa kansansa keskuudessa.\nAjatollah Khomeinin johtama vuoden 1979 vallankumous pyyhkäisi Yhdysvaltojen talutusnuorassa elostelleen tuhlari-shaahin valtaistuimeltaan ja perusti tilalle islamilaisen regiimin. Vallankumous oli aidosti suosittu iranilaisten joukossa, mutta kuten vastaavassa kuohunnassa yleensä, oli sen seurausten arvioiminen vaikeaa. Khomeini asetti maahan tiukan kontrollin, joka kehittyi shaahin hallintoakin sortavammaksi väkivaltakoneistoksi.\nNaisten asema kääntyi kumouksessa päälaelleen.\n“Mielestäni kyseessä ei ollut vain hallitukseen liittyvä muutos, vaan myös uudessa perhekulttuurissa naisia ryhdyttiin kontrolloimaan ja rajoittamaan. Heidän läsnäolonsa yhteiskunnassa pyrittiin estämään vuosikymmenen ajan”, Azadeh kertoo.\nHiljalleen vallankumouksen jälkeen naisten koulutus ja työssäkäynti lisääntyi, mutta samalla heitä odottivat uudet muurit.\n”Säännöt asettavat miehet automaattisesti voimakkaampaan asemaan.”\nEpätasa-arvon ydin löytyy naisten asemasta perheessä ja ennen kaikkea avioliitossa. Iranin lainsäädäntö pohjaa sharia-lakiin, jossa naiset ovat aviomiestensä käskyvallan alla.\n“Avioliitossa vain mies voi erota. Miehellä on myös oikeus hankkia neljä vaimoa. Nykyään suurin osa erityisesti kaupungeissa asuvista nuorista menee naimisiin rakkaudesta, ja useampaa kuin yhtä vaimoa pidetään sivistymättömänä, mutta sääntö on yhä olemassa”, Azadeh selventää. “Naiset eivät voi hakea eroa, mutta joissain erityistapauksissa, kuten hengenvaarassa, esimerkiksi jos aviomies on pahoinpidellyt vaimoaan aiemmin, tuomioistuin voi hyväksyä eron.”\nLain mukaan lasten huoltajuus kuuluu erotilanteessa isälle, mutta naiset ovat usein onnistuneet kiertämään lain.\nAviomies hallitsee vaimon elämää myös kodin ulkopuolella.\n“Jos aviomies on tyytymätön vaimonsa työssäkäyntiin, tuomioistuin voi valituksen perusteella vaatia naista lopettamaan työssäkäynnin”, Azadeh luettelee. “Jos naimisissa oleva nainen haluaa hankkia passin, hänen aviomiehensä on virallisesti annettava lupa siihen. Vaikka suurin osa miehistä antaa vaimojensa hankkia passin ja pitää sääntöä epäreiluna, on silti olemassa miehiä, jotka käyttävät tätä sääntöä, koska he eivät pidä siitä, että heidän vaimonsa ovat kaukana heistä.”\nEsimerkiksi olympiakultaa voittanut jousiampuja Zahra Nemati joutui matkustuskieltoon aviomiehensä takia.\n“Säännöt asettavat miehet automaattisesti voimakkaampaan asemaan. He voivat päättää tyttöystäviensä, siskojensa ja jopa äitiensä puolesta. Se saa ihmiset uskomaan, että naiset ovat heikkoja eivätkä pysty kotitöitä enempään.”\nIsän nimen tiedustelu kuuluu iranilaisiin lomakkeisiin ja asiakirjoihin yhtä vankasti kuin nimi tai syntymäaika, vaikka kaikilla iranilaisilla on täysin yksilöllinen henkilötunnus. Isän nimeä vaaditaan myös ulkomaisilta turisteilta viisumihakemuksessa.\n“Lisään aina äitini nimen lomakkeeseen osoittaakseni, että minulle molemmat vanhempani ovat tasa-arvoisia. Tämä ei välttämättä vaikuta tärkeältä, mutta se opettaa epäsuorasti lapsuudesta alkaen, että isäsi on äitiäsi tärkeämpi ja muokkaa kulttuuriamme pitämään naisia toisen luokan kansalaisina”, Azadeh kertoo.\nKaiken lisäksi myös oikeusjärjestelmä kohtelee naisia räikeän eriarvoisesti.\n“Naisia ei pidetä luotettavina todistajina tuomioistuimessa. He eivät voi todistaa edes avioliittotapauksissa”, Azadeh täsmentää. “Allekirjoitin todistuksen ystäväni avioliiton puolesta [Iranissa avioliitolle vaaditaan vähintään kaksi todistajaa], mutta mies vastaanotossa sanoi, että vaikka on kiva, että allekirjoitan ystäväni puolesta, lain mukaan naisen allekirjoitus perheasioissa on arvoton.”\nEdellisestä huolimatta naiset saavat äänestää ja asettua ehdolle sekä parlamentti- että presidentinvaaleissa. Pari prosenttia Iranin kansanedustajista on naisia, mutta Iranissa ylintä valtaa yhdessä ylimmän johtajan suurajatollah Ali Khamenein kanssa käyttävä, vanhoista uskonoppineista miehistä koostuva Asiantuntijoiden neuvosto ei ole koskaan antanut yhdenkään naisen asettua ehdolle presidentiksi.\nNaisten itsemääräämisoikeutta rajoittaa myös islamilainen pukukoodi. Naisten on käytettävä huntua ja peitettävä lantionsa pitkällä paidalla tai takilla. Miehille riittävät vähimmillään pitkät housut ja t-paita. Pukukoodin noudattamista valvoo sakon tai jopa pidätysten uhalla niin kutsuttu hijab-poliisi.\nNaisten syrjintä on institutionalisoitua ja järjestäytynyttä. Se nojaa uskontoon, kuten muutkin iranilaisia koettelevat rajoitukset. Alkoholi ja abortti ovat ehdottomasti kiellettyjä ja jopa internetin käyttäminen tai koirien pitäminen on rajoitettua. Suurajatollah Khamenein kritisoiminen ja mikä tahansa nykytilannetta uhkaava poliittinen toiminta on pannassa. Kovista rangaistuksista huolimatta etenkin nuoret viis veisaavat monista säännöistä.\nPolitiikan ja islamin yhteenkietoutuminen nykyhallinnon aikana on johtanut uskonnon suosion romahtamiseen. Moskeijassa käydään vähemmän, ja koko regiimin auktoriteetti, jopa legitimiteetti, on hiljalleen tullut kyseenalaiseksi.\nYhteiskunnalliset rajoitteet ovat saaneet monet Iranin lupaavimmista kyvyistä muuttamaan Eurooppaan ja Amerikkaan. Myös suurin osa Azadehin ystävistä on muuttanut ulkomaille opiskelemaan. Hänkin suunnittelee lähtöä edetäkseen akateemisella urallaan. Jokainen iranilainen tuntee jonkun, joka on jättänyt kotimaan taakseen paremman tulevaisuuden perässä. Korkeakoulutettujen aivovuoto Iranista on Kansainvälisen valuuttarahaston mukaan maailman vakavimpia ja merkittävä uhka maan kehitykselle.\nKaukomaiden ystävät ja sukulaiset sekä tietenkin netti tarjoavat näkymiä toisenlaisesta elämästä. Kaiken lisäksi Iranissa on kokonaisia ikäluokkia, jotka muistavat ajat ennen vallankumousta.\nRajoituksista huolimatta Iran ei ole totalitaristinen valtio. Maassa on vahvoja reformistisia aineksia, jotka vaativat helpotuksia nykysääntöihin. Maan politiikassa ne tasapainoilevat konservatiivisten ryhmien kanssa, joille liennytykset ovat punainen vaate. Tilannetta ei auta, että kovan linjan kannattajat hallitsevat turvallisuuskoneistoa ja oikeuslaitosta. Uskonnollinen vanhojen setien valtaeliitti on vallitsevan tilanteen hyötyjä.\nTurhautuminen, heikko työllisyystilanne ja talouden takkuilu saivat vuodenvaihteessa iranilaiset kaduille voimalla, jollaista ei oltu nähty lähes kymmeneen vuoteen.\nSamoihin aikoihin mielenosoitusaallon kanssa sai alkunsa myös naisten oma protestiliike pukeutumissääntöjä vastaan. Hijab-mielenilmaisuissa naiset ovat nostaneet huivinsa kepin nokkaan lipuksi ja asettuneet näkyvälle paikalle. Toistaiseksi protestoijien määrä on pysynyt hyvin pienenä ja osa vähistä osallistujista on joutunut pidätetyiksi.\nHijab-mielenilmaukset ovat vain jäävuoren huippu, suuri osa kehityksestä tapahtuu kulisseissa, työelämässä ja perheiden sisällä.\n“Onneksi naisillamme on vahva halu kouluttautua, menestyä urallaan ja saavuttaa tavoitteensa, mitä ikinä ne ovatkaan. Meillä on aktiivisia ja menestyneitä naisia lähes joka alalla, mutta heidän määränsä ei ole yhtä suuri kuin miesten. Meidän täytyy ottaa heidät mukaan yhteiskuntaan ja rohkaista ihmisiä, erityisesti nuoria tyttöjä, seuraamaan heitä roolimalleinaan.”\n”Luulen, että mitä enemmän meillä on naisia mukana yhteiskunnassa, sitä paremmaksi kulttuuri muuttuu naisille.”\nKaikista rajoitteista huolimatta naisten merkitys työelämässä, taloudessa ja koulutuksessa muovaa Iranin yhteiskuntaa.\n“Luulen, että mitä enemmän meillä on naisia mukana yhteiskunnassa, sitä paremmaksi kulttuuri muuttuu naisille”, Azadeh sanoo.\nMielipidetutkimukset osoittavat samaan suuntaan: asenteet muuttuvat vapaamielisemmiksi niin koulutuksen ja perheen kuin työnteon osalta.\nAzadehin kouluaikoina tytöt eivät saaneet pelata jalkapalloa tai edes pitää urheilulehtiä mukanaan. Myös hänen isänsä asetti tiukat rajat.\n“Nyt tilanne on erilainen, sillä yhä useammat naiset puolustavat vapauttaan. Naisilla on nykyään 60% yliopistopaikoista. He ovat aktiivisempia ja itsenäisempiä. Minulla on kaksitoista vuotta nuorempi sisko, eikä hänellä ole lähes mitään rajoja! Joskus en voi uskoa, että meillä on sama isä, sillä hän kohtelee siskoani täysin eri tavalla kuin minua samassa iässä.”\n“Yleisesti ottaen luulen että tilanne muuttuu paremmaksi ja paremmaksi. Naiset rikkovat kalterinsa pala palalta ja osoittavat voimansa ja merkityksensä niin kutsutulle islamilaiselle hallinnolle, joka haluaa jättää naiset huomiotta ja vetää heidät yhteiskunnasta kotiin.”\nIran on pääosin rauhallinen ja turvallinen maa. Sillä on tuhansien vuosien historia korkeana sivilisaationa. Väestö on nuorta ja korkeasti koulutettua, maalla on öljyvaroja ja teollisuutta sekä mittaamattomia kulttuuriaarteita. Luonto on kaunista ja monimuotoista. Yhteiskunnan avautuminen voisi saada diasporassa aikaan paluumuuton ja helpottaa maan kansainvälistä asemaa. Iranissa riittää potentiaalia.\n“Voin nähdä valoisan tulevaisuuden maalleni. Me emme anna vain neljäkymmentä vuotta vanhan islamilaisen vallankumouksen muuttaa iranilaista kulttuuria huonoimmilleen ja estää meitä kehittymästä.”\n*Muut kuin Azadehin suorissa lainauksissa esiintyvät näkemykset eivät välttämättä edusta hänen omiaan vaan tulevat muista lähteistä.\nPrevious ArticleEi Putin niin paha ole – osa 2: Vapaa media, vapaat vaalit?


Hiustenlähtö - Mistä hiustenlähtö voi johtua? - Puhti\nEtusivu / Tietopaketit / Hiustenlähtö – Mistä hiustenlähtö voi johtua?\nHiustenlähtöön on monia syitä.\nKilpirauhasen toimintahäiriössä voi esiintyä hiustenlähtöä\nHiustenlähtö on yksi raudanpuuteanemian oireista\nHiustenlähtö – Milloin lääkäriin?\nHiustenlähtö on ikävä, vaikka usein terveydelle muutoin harmiton vaiva. Hiustenlähdön taustalla saattaa kuitenkin olla jokin selvä syy.\nToisaalta on hyvä huomata, että hiukset uusiutuvat jatkuvasti ja on normaalia, että hiuksia irtoaa päivittäin. Iän myötä hiukset myös ohenevat, mikä on on normaalia, aivan kuten hiusten harmaantuminenkin.\nHiustenlähtö voi olla sairauden oire.\nHiustenlähtö voi liittyä esimerkiksi kilpirauhasen vajaatoimintaan.\nRaudanpuuteanemiaan voi liittyä yhtenä monista oireista hiusten ohenemista ja hiustenlähtöä.\nHiustenlähtöä voivat aiheuttaa tietyt lääkkeet tai päänahan ihottuma (esim. atooppinen ihottuma tai psoriaasi).\nMyös muun muassa stressi tai raskaus voivat aiheuttaa hiustenlähtöä.\nHiustenlähdölle voi olla myös muita syitä.\nHiustenlähtö voi liittyä esimerkiksi kilpirauhasen vajaatoimintaan. Kilpirauhasen toimintahäiriön mahdollisuus poissuljetaan laboratoriokokeilla.\nRaudanpuuteanemian yksi oire on hiusten oheneminen ja hiustenlähtö. Raudanpuutteen oireet ovat hyvin moninaisia ja tila koskettaa yleensä hedelmällisessä iässä olevia naisia. Raudanpuute vaikuttaa kokonaisvaltaisesti jaksamiseen ja sen mahdollisuus on järkevää poissulkea.\nMikäli rautavarastot ovat vähäiset, voidaan ruokavalioon tehdä muutoksia ja tarvittaessa ottaa käyttöön rautalisä. Raudanpuuteanemian korjaamiseksi tarvitaan aina ravintolisää ja tilan aiheuttanut syy tulee selvittää.\nRaudanpuutetta voidaan tutkia laboratoriokokein. Ferritiini on ensisijainen raudanpuutteen mittari ja matala hemoglobiini puolestaan kertoo anemiasta.\nJos hiustenlähtö on pitkään tavallista runsaampaa, kannattaa hakeutua lääkäriin.


Neuropsykologi, lastenpsykiatria Satakunnan sairaanhoitopiirin kuntayhtymä | Monster.fi\nNeuropsykologi, lastenpsykiatria, Satakunnan sairaanhoitopiirin kuntayhtymä\nNeuropsykologi, lastenpsykiatria, Satakunnan sairaanhoitopiirin kuntayhtymä, Pori\nTule mukaan Satapsykiatrian iloisten ja asiantuntevien psykologien joukkoon! Haemme vakituiseen toimeen neuropsykologia Porin lastenpsykiatrian poliklinikan neuropsykiatriseen työryhmään.\nSatapsykiatrian tiiviin ja asiantuntevan psykologiyhteisön muodostaa tällä hetkellä 35 psykologia. Tarjoamme kokeneelle psykologille monipuolisen mahdollisuuden lastenpsykiatriseen työhön tai nuoremmalle psykologille hienon mahdollisuuden kehittyä lastenpsykiatrisen työn asiantuntijaksi!\nSatapsykiatrian lastenpsykiatrian yksikkö muodostuu Porin keskustassa sijaitsevasta lastenpsykiatrian poliklinikasta sekä Satasairaalan yhteydessä olevasta lastenpsykiatrian vuodeosastosta, päiväosastosta ja perheosastosta. Lastenpsykiatrian poliklinikka on kehittyvä moniammatillinen työyhteisö, jossa psykologien lisäksi työskentelee lääkäreitä, sairaanhoitajia, sosiaalityöntekijä, toimintaterapeutti ja kuvataideterapeutti. Lastenpsykiatrian poliklinikka vastaa Satakunnan alueen alle 13-vuotiaiden lasten psykiatrisesta erikoissairaanhoidosta. Potilaiden hoito on yksilölliseen hoitosuunnitelmaan perustuvaa ja perhekeskeinen työote sekä verkostotyö korostuvat lasten kanssa työskentelyssä. Lastenpsykiatrian poliklinikan toiminta jakautuu työryhmiin, joita ovat neuropsykiatrinen työryhmä, yleislastenpsykiatrinen työryhmä, pikkulapsityöryhmä ja sijoitettujen lasten työryhmä. Neuropsykologi toimii oman alansa asiantuntijana osana moniammatillista neuropsykiatrista työryhmää.\nNeuropsykologin työnkuvassa korostuvat neuropsykologisesti suuntautuneet lasten tutkimukset (kognitiiviset ja sosio-emotionaaliset) ja autismiarviot osana erotusdiagnostiikkaa, mutta myös hoidollinen ja kuntoutuksellinen työ potilaiden ja heidän perheidensä kanssa.\nSuhtaudumme myönteisesti oman asiantuntijuuden kehittämiseen koulutuksen ja työnohjauksen avulla. Olemme kehittämismyönteinen työyhteisö ja arvostamme uusia ideoita lastenpsykiatrisessa hoidossa. Tarjoamme myös vahvan kollegiaalisen tuen psykologille.\nEdellytyksenä toimeen on laillistetun psykologin pätevyys. Neuropsykologin pätevyys katsotaan eduksi.\nPalkkaus määräytyy sopimuksen mukaan perustuen kuntayhtymässä tehtyyn työn vaativuuden arviointiin. Työnhakija voi esittää palkkatoivomuksensa. Palkkaa ja työehtoja koskevat muut määräykset KVTES:n mukaan. Valinnoissa noudatamme neljän kuukauden koeaikaa.\nYhteystiedot: Terhi Nyman, Johtava psykologi 044-7074450 Auli Laakso-Santavirta, ylilääkäri 044-7076855 etunimi.sukunimi@satasairaala.fi\nTyöpaikan osoite: Itäpuisto 11, 28100 PORI\nJätä hakemus: http://www.kuntarekry.fi/tyoavain/SATSHP-09-73-20/fi_FI


Lepo luomiväri Amaranto 25 - GreenDeal⎮Luonnonkosmetiikkaa ja ekopesuaineita\nEtusivu GREENDEAL Luonnonkosmetiikka Lepo luomiväri Amaranto 25\nLäpikuultavan punertava ja kaunis luomiväri\nLepo luomiväri Amaranto nro° 25 on runsaspigmenttinen, metallinhohtoinen luomiväri. Lepon luomiväri on pitkäkestoinen ja varisematon. Se pysyy hyvin luomissa eikä kerry helposti juonteisiin. Luomiväreissä käytetään risiiniöljyä, jojobaöljyä sekä maissitärkkelystä, joka tuo luomiväriin pysyvyyttä ja samalla hoitavat luomien ohutta ja herkkää ihoa. Käytä yhtä sävyä tai yhdistele rohkeasti muiden Lepo luomivärisävyjen kanssa. Tuote sopii myös herkille silmille, sillä se ei sisällä lainkaan eteerisiä öljyjä tai niiden komponentteja. Kaikki väripigmentit ovat luonnollisia mineraalipigmenttejä, joiden käytön COSMOS-sertifikaatti hyväksyy.\nTuotteen sävy Amaranto on metallinhohtoinen, marjapuuron oranssiin taittuva, kimalteleva luomiväri. Sävy sopii sinisille, sinivihreille ja vihreille silmille. Sävy näyttää tummemmalta napissa, mutta on levittäessä ihanan läpikuultava.


Seison rannalla ikuisuuden - Mäntsälän seurakunta\nSeison rannalla ikuisuuden\nTiina Haukijärvi, johtava diakoniatyöntekijä\nViime sunnuntaina vietimme Pyhän Kolminaisuuden päivää. Sunnuntain raamatuntekstit puhuvat Jumalan salatusta olemuksesta, joka ylittää kaiken ihmisymmärryksen. Uskomiseen kuuluu Jumalan olemuksen ihmettely, ylistäminen ja Hänestä kertominen.\nOlen tämän toukokuun aikana saanut olla monessa paikassa ihmettelemässä Jumalaa ja hänen olemustansa. Kokoonnuimme toukokuussa työntekijäporukalla Ahvenlammelle suunnittelemaan tulevaa vuotta, ja päivän aluksi kirkkoherramme Mikko puhui meille pyhyydestä. Tuon puheen innoittamana aloin pohtia oman elämäni pyhiä hetkiä ja niitä hetkiä, joissa selittämättömästi olin tuntenut Pyhän Hengen läsnäolon. Niitä hetkiä on lähes mahdotonta pukea sanoiksi, mutta on kuin aika hetkeksi hidastuisi ja ympärillä väreilisi Jumalan pyhä kirkkaus.\nTällaisia pyhiä hetkiä olen tänä keväänä saanut kokea muun muassa kehitysvammaisten kevätleirillä, Ankkurin aamiaisella ja kotikäynneillä tavatessani mäntsäläläisiä ihmisiä. Niissä hetkissä olen tuntenut itseni pieneksi ja jäänyt ilman sanoja. Ajattelen, että meille kaikille tekee tässä sanojen ja puheen täyttämässä maailmassa jäädä toisinaan ilman sanoja. On hetkiä, joita on parempi olla selittämättä ja kuvaamatta. On parempi elää ja ihmetellä hiljaa.\nOmasta rippikoulustani on vierähtänyt 16 vuotta, mutta minua puhuttelee edelleen leiriltä tuttu Pekka Simojoen laulu: ”Hiljaa painan pääni ja vaikenen. Katson sinun kättesi töitä. Tunnen kuinka pieni on ihminen. Katson sinun kättesi töitä. Seison rannalla ikuisuuden. Luojan suurutta ihmetellen.”\nPyhiä hetkiä toivottaen


Kakkukuva omasta kuvasta A4, pyöreä - Confetti Oy\nTuoteryhmät Elintarvikkeet Kuva kakkuun Kakkukuva omasta kuvasta Kakkukuva omasta kuvasta A4, pyöreä\n200 kpl Verkkokauppa\n8 kpl Tuusulan Myymälä\n46 kpl Vantaan Myymälä\n20 kpl Jyväskylän Myymälä\nAinesosat: muunnetut tärkkelykset (E1422, E1412), maltodekstriini, kosteudensäilyttäjä (E422), sokeri, vesi, sakeuttamisaineet (E460i, E414, E415), dekstroosi, värit (E171, E102, E110, E122, E133, E151), emulgointiaineet (E435, E471, E491, E433), säilöntäaine (E202), aromi, happamuudensäätöaine (E330), etanoli. E102, E110, E122 voi vaikuttaa haitallisesti lasten aktiivisuustasoon ja heikentää tarkkaavaisuutta. Kakkukuvat valmistetaan tilassa jossa saatetaan käsitellä pähkinöitä, gluteenia ja maitotuotteita.\nSähköpostissa tulee olla\nAsiakasarviot: Kakkukuva omasta kuvasta A4, pyöreä\nArvioiden lukumäärä: 93\nHyvä ja tarkka kuva\nkäyttäjältä Eija päiväys: 6.5.2022\nkäyttäjältä Kaisq päiväys: 15.4.2022\nKakkukuva oli tarkka ja todella hyvälaatuinen. Maku oli neutraalin vaniljainen.\nkäyttäjältä Tiitu päiväys: 20.3.2022\nNopea toimitus. Kuva ja teksti selkeä. Meillä jäi aika sitkeäksi syödä ja leikatessa rapeahko. Laitoin sokerimassan päälle, väliin hieman voikreemiä liimaksi. En tiedö teinkö jonkin väärin, ettei kuva "sulanut" tarpeeksi kakun päälle. Kakku oli laatikossa kaapissa tarjoiluun asti ja kuva laitettiin kakun päälle 6h ennen tarjoilua.\nKakkukuva omasta kuvasta A4, suorakaide\nSelaa myös nämä tuoteryhmät: Kakkukuva omasta kuvasta, Elintarvikkeet, Kakkukuvat omasta kuvasta, Isänpäivä, IT kakku, Confetin synttärit


Kivikovalle neljännestä kohtaamisesta neljäs voitto FPS:stä - Kiekko Espoo : Kiekko Espoo\nKiekko-Espoon ja Forssan Palloseuran kauden neljäs kamppailu käynnistyi tasaisella vauhdilla, jossa kerettiin luistella parin ensimmäisen minuutin aikana molempiin päätyihin useampaan kertaan. Muutama taklauskin nähtiin, mutta mikään niistä ei ollut vielä alkuvaiheessa rangaistuksen arvoinen. Avausmaalia saatiin odottaa tovi, mutta lopulta Kurtis McLeanin osuma ajassa 15:02 hyväksyttiin lyhyen videotarkistuksen jälkeen. Forssalaisten tasoitus tuli ylivoimalla ajassa 17:38, kun Karri Forsblom laittoi maalinedustatilanteesta kiekon rysään. Kotijoukkue ei jäänyt kauaa murehtimaan, kun Emil Oksanen kuittasi reilua minuuttia myöhemmin kotijoukkueen johtolukemiksi 2–1. 3–1-lukemat syntyivät hetkeä myöhemmin Tommi Takaveräjän toimesta. Taposelle merkittiin maalirikkaassa avauserässä seitsemän koppia, kun tänä iltana vierasjoukkueen maalia vartioinut Petrus Lintonen selvisi kuudella.\nToisessa erässä nähtiin yksi maali, kun Juhani Tammisen siniviivalaukaus ylivoimalla yllätti Taposen puolitoista minuuttia ennen erän loppua. Torjuntamäärät molemmilla maalivahdeilla olivat täysin identtiset avauserään 7–6.\nKolmannen erän alussa vierasjoukkue pääsi kokeilemaan ylivoimalla tasoitusmahdollisuutta, mutta loppukauden sopimuksen Kivikovan kanssa tehnyt Mikko Kuukka sai rauhassa istua kampitusjäähynsä loppuun ilman takaiskuja. Kuuden ja puolen minuutin kohdalla kummastakin leiristä lähti yksi mies jäähylle ja kentällä olikin yllättäen kosolti tilaa. Kotijoukkue hyödynsi tilanteen ja tuplasi johtonsa puoli minuuttia myöhemmin, kun Timi Lahtinen sai tililleen kauden ensimmäisen osuman. FPS tuli jälleen peliin mukaan reilut viisi minuuttia ennen loppua, kun Forsblom iski illan toisen osumansa Taposen taakse. FPS otti vielä puoli minuuttia ennen loppua aikalisän, mutta pisteet jäivät kuitenkin Espooseen lukemin 4-3.\nSeuraava kotiottelu pelataan Metro Areenalla lauantaina 21.11., kun vastaan saapuu TUTO. Ottelu alkaa kello 17 ja liput ostat edullisimmin täältä.


Pieksämäen vaatekauppojen aukioloajat\nAukioloajat.com on Suomen laajin aukioloaikoja listaava sivusto. Alla näkyvällä kartalla näet kaikki Pieksämäen vaatekaupat, jotka on lisätty sivuillemme. Voit etsiä vaatekauppoja alla näkyvältä kartalta tai listalta. Klikkaa vaatekauppaa tarkastaaksesi sen aukioloajat ja yhteystiedot.\nKappAhl Häyrisentie 3 76100 Pieksämäki\nSeppälä Häyrisentie 3 76100 Pieksämäki


Naisten ryntäys osakemarkkinoille jatkuu | Nordnet Bank AB\nSuomessa naisten 36 %:n osuus Nordnetin asiakaskunnasta on suurin verrattuna muihin Pohjoismaihin. Naisasiakkaiden määrä kasvaa selvästi kovempaa vauhtia kuin miesten kuroen kiinni sukupuolten välistä eroa. Uusista asiakkaista naisten osuus oli viime vuonna 43 %. Eniten naisia suhteessa miehiin löytyy ikäryhmästä 56–65-vuotiaat. Tilastot on koottu tuttuun tapaan kansainvälisen naistenpäivän alla.\nNaisasiakkaiden määrä kaksinkertaistui kahdessa vuodessa\nNordnet Suomen asiakaskunnasta on 36 % naisia ja 64 % miehiä. Aktiivisia asiakkaita on Suomessa yli 400 000. Suomalaisten naisasiakkaiden määrä on kasvanut kahdessa vuodessa huikeat 99 %, kun miesten määrä on kasvanut samaan aikaan 56 %. Suomessa naisten osuus Nordnetin asiakaskunnasta on suurin verrattuna muihin Pohjoismaihin. Ruotsissa naisia koko asiakaskunnasta on 33 %, Tanskassa 28 % ja Norjassa 20 %.\nMiehillä on vielä niin iso etumatka, että koen tärkeäksi kannustaa naisia näkyvästi sijoittamisen pariin. Naiset seuraavat esimerkkejä ja esikuvia, jotka tekevät sijoittamisesta kiinnostavampaa. Nordnetin järjestämän Vuoden Sijoittaja -kilpailun voitti vuonna 2019 Julia Thurén ja viime vuonna Jasmin Hamid. Esikuvan ei tarvitse kuitenkaan olla mikään asiantuntija, vaan yhtä lailla kuunnellaan tuttavia tai niitä, joita seuraa muutenkin sosiaalisessa mediassa, sanoo Nordnet Suomen maajohtaja Suvi Tuppurainen.\nNaiset puhuvat nykyään avoimesti säästämisestä ja jakavat sijoituskokemuksiaan selkeästi ja yksinkertaisesti. Haluamme olla siellä, missä sijoittajat ovat. Esimerkiksi Nordnet Suomen Instagram-tilin seuraajista jo puolet on naisia, jatkaa Tuppurainen.\nAlaikäisissä asiakkaissa tyttöjen ja poikien osuus on tasainen. Tyttö- ja poikalapsille tilejä avataan yhtä herkästi. Tilanne muuttuu, kun kyseessä ovat täysi-ikäiset. Määrällisesti eniten naisasiakkaita löytyy ikäryhmästä 26–35-vuotiaat. Siinä ryhmässä naisten osuus verrattuna miesasiakkaisiin on 37 %. Eniten naisia suhteessa miehiin, 39 %, löytyy kuitenkin ikäryhmästä 56–65-vuotiaat.\nOn ilahduttavaa, että yli viisikymppiset naiset ovat ottaneet taloutensa haltuun. Tässä ikäryhmässä varallisuutta on jo alkanut kertyä ja ollaan kaikkein lähimpänä tasa-arvoista kuvaa sijoittamisesta, sanoo Suvi Tuppurainen.\nUusissa asiakkaissa naisten ja miesten osuudet lähes tasoissa\nVuonna 2020 Nordnetiin tulleista uusista asiakkaista oli 43 % naisia ja 57 % miehiä. Joinain kuukausina uusista asiakkaista naisia on ollut lähes yhtä paljon kuin miehiä, esimerkiksi elokuun 2020 aikana jopa 49 % oli naisia ja 51 % miehiä.\nMaaliskuussa 2020 koronapandemian alkaessa ja tammikuussa 2021 Gamestop-huumassa voimakkaat markkinaliikkeet houkuttelivat pääosin miehiä. Miehet ryntäävät markkinoille herkemmin silloin, kun pörssissä rytistään rajusti alas tai kurssit raketoivat. Naiset eivät välttämättä tavoittele sijoittamisella äkkirikastumista tai taloudellista riippumattomuutta, eli haaveile eläköityvänsä nelikymppisenä. Naisia motivoi oman ja läheisten talouden turvaaminen. Sijoittaminen on heille yhä enemmän identiteetti- ja elämäntapakysymys, kertoo Suvi Tuppurainen.\nNaisten salkuissa indeksirahastoja, hypeosakkeet kaukana kärjestä\nNaisten suosikkirahastoja ovat sekä Nordnetin omat että rahastokumppaniemme indeksirahastot ja ETF-rahastot, jotka seuraavat globaalia osakemarkkinaa tai kehittyviä markkinoita. Naisten omistetuimpien osakkeiden top 5 -lista on täysin sama kuin miesten. Listalta löytyvät Fortum, Nokia, Nordea, Sampo ja Finnair.\nEroavaisuuksia täytyy tarkastella laajemmin. Naisten omistetuimpien instrumenttien top 30 -listalla on 15 osaketta, ja loput ovat rahastoja ja ETF:iä. Miehillä eri osakkeita top 30 -listalla on 19. Omistuksia tarkastellessa nähdään, että 57 %:ssa naisten sijoitussalkuissa on pörssiosakkeita ja 66 %:ssa on vähintään yhtä rahastoa. Miehillä sen sijaan on yleisimmin salkuissaan osakkeita. Naisten suosikit eli indeksirahastot edustavat matalaa kynnystä aloittaa pitkäjänteinen osakesäästäminen ja rahastojen suurempi suosio takaa hajautetumman osakesalkun, toteaa Tuppurainen.\nNaisten ulkomaiset osakesuosikit ovat Apple, Nordnet AB, Coca-Cola, Norwegian ja Pfizer. Korkealla miesten omistuslistalla tällä hetkellä olevat hypeosakkeet Gamestop ja AMC Entertainment eivät pääse lähellekään naisten omistusten kärkeä ja tilastot piirtävät myös tätä kautta naissijoittajista maltillisemman kuvan, sanoo Suvi Tuppurainen.


Nettivaraosa - Volvo b230ft 1989 - 740 turbo - Auton varaosat - Nettivaraosa\nVuosimalli 1989 Päivitetty 13.03.2018\nVuosimalli Alkaen 1984 Vuosimalli Päättyen 1991\nVolvo b230ft 740 turbo\nMyydään takavedon osat pois, sopii 240/740/940 ns punalohkoihin.\nKuva 1: Turbon kestävämmät 13mm kiertokanget. Sopii kaikkiin punalohkon b200/b230 koneisiin. H. 60e/sarja\nKuva 2: b200 / b230 Turbon vihreät LH ruisku suuttimet. H.40e/sarja\nKuva 3: b200f (vaparin) LH sähköruiskun pakosarja lambdalla. H.20e\nLöytyy myös muita b200 ja b230 tekniikan osia. Piilota »\nKatso myytävänä olevat Volvo b230ft varaosat »\nNettivaraosa ID 2563028\nMerkki Alfa Romeo Audi Bentley BMW Buick Cadillac Chevrolet Chrysler Citroen Dacia Daihatsu Datsun DeSoto Dodge Ferrari Fiat Ford Ford USA Honda Hyundai Isuzu Iveco Jaguar Jeep KIA Lada Lancia Land Rover Lexus Mazda Mercedes-Benz Mercury Mitsubishi Morris Moskvitsh Muu merkki Nissan Oldsmobile Opel Peugeot Pontiac Porsche Renault Rover Saab Scania Seat Skoda Smart Standard Subaru Suzuki Toyota Triumph Vauxhall Volkswagen Volvo Volvo Penta


Suurin Luku | Uutiset Karjalainen\nMaailman terveysjärjestön WHO:n mukaan eilen perjantaina havaittiin enemmän koronavirustartuntoja kuin koskaan pandemian.\nKesäkuu oli suomalaisille majoitusliikkeille katastrofaalinen. Turismi oli koronaepidemian vuoksi jäissä, eikä maassamme juuri ulkomaalaisia nähty. Tilastokeskuksen (siirryt toiseen palveluun) mukaan.\nKoronatilanne alkoi pahentua lomakauden alettua Euroopassa.\n– Kreikassa todettiin keskiviikkona 124 uutta koronavirustartuntaa. Se on suurin luku viikkoihin maassa, missä epidemiatilanne.\nTornio Suomalaiset raidehankkeet saivat EU:lta 58 miljoonaa euroa. – Rahoitusta saivat muun muassa Turun tunnin juna, Espoon kaupunkiradan suunnittelu ja Pasila–Riihimäki-radan parantaminen. Tunnin juna. Raideliikenteen kehittämiseen välillä Helsinki-Turku myönnettiin. Painonnousu Sairaus Puutarhajuhlat Hiedanrannan Puutarhajuhlat on peruttu, tiedottaa Tampereen kaupunki. Puutarhajuhlat oli tarkoitus järjestää 14.–16. elokuuta. Perumisen syynä on kaupungin tiedotteen mukaan riskiarvioinnin mukainen v. Lokinpoikanen Lausuntopalvelu\nTänä vuonna heinäkuuhun mennessä on hukkunut jo 14 ihmistä enemmän kuin viime vuoden tammi-heinäkuussa, kertoo Suomen.\nTuristeja ei kesäkuussa Suomessa nähty – ulkomaisten.\n– Kesäkuu oli suomalaisille majoitusliikkeille katastrofaalinen. Turismi oli koronaepidemian vuoksi jäissä, eikä maassamme juuri ulkomaalaisia nähty. Tilastokeskuksen (siirryt toiseen palveluun) mukaan.\nKoronatilanteeseen suhtaudutaan Torniossa varsin maltillisesti. Rajalla on tavanomaista hiljaisempaa, mutta paikallisten arki rullaa lähes normaaliin tapaan. Sosiaali- ja terveysministeriö ja Terveyde.\nMaan epidemiatilanne on helpottanut viime viikkojen aikana. Britannian mediassa on hämmästelty Ruotsin nopeasti kohentunutta.\nNuoret kuljettajat ovat yksi pahimmista liikenneturvallisuuden ongelmaryhmistä. Joka viides liikenteessä kuollut on nuori.\nOstettu Asemanrannan pysäköintitalo on valmistumassa Hämeenlinnassa kivenheiton päässä rautatieasemasta. Kuva: Pekka Rautiainen Asemanrantaan on valmistumassa Hämeenlinnan kaupungin pysäköintiyhtiön rakentama. Benjihyppyjä Kaivopuiston rannassa järjestävän Sky Breakers ry:n puheenjohtaja Markku Eklund arvelee, että ainakaan yhtä korkeaa benjihyppynosturia ei Kaivopuiston rannassa enää tänä vuonna nähdä. – V. Mediahub Suomalaisella MTV:llä, tuttavallisemmin Pöllölaaksolla, on nyt uusi isäntä. Pohjoismainen operaattorijätti Telia kertoi.


Oikealla pienempi Ares I, vasemmalla suurempi Ares V.\nAres I oli kehitteillä ollut kantoraketti, jota NASA aikoi käyttää avaruussukkulan jälkeen tulevassa Project Constellation-avaruusohjelmassa miehistön sisältävän komento- ja huoltoaluksen Orionin laukaisuun Maata kiertävälle radalle jo 2010-luvulla.\nKaksivaiheisen Ares I-raketin pituus on 94 metriä, leveys 5,5 metriä ja se voi kuljettaa matalalle kiertoradalle noin 25 tonnia. Ensimmäinen vaihe muistuttaa avaruussukkulan kiinteäpolttoaineista apurakettia, toinen käyttää nestemäistä vetyä ja happea. Arvostelijoiden mielestä Ares I on kallis ja turvallisuudeltaan tuntematon.\nSen kehittämisessä oli vuonna 2007 ongelmia, kiinteäpolttoaineinen vaihe tärisi ilman että tätä kyettiin estämään. Ares I:n eräs perusongelma on se, että raketin painopiste oli väärin päin, koska ylempi vaihe oli leveämpi. Rakettiin kohdistui ylimääräinen rasitus siitä, että tämä korjataan erityisellä järjestelmällä.\n2020-luvulla Ares I-raketilla piti laukaista miehistökapseli ja suurempaa Ares V:tä piti käyttää kuulaskeutujan ja kuumatkalla tarvittavan EDS-raketin laukaisuun miehittämättöminä. Alukset oli tarkoitus yhdistää Maan kiertoradalla.\nEnsimmäinen Ares I-testilento (Ares I-X) suoritettiin 28. lokakuuta 2009. Tässä testattiin vain ensimmäistä vaihetta. Loppuosa raketista oli pelkkää peltikuorta. \nConstellation-ohjelma on sittemmin hylätty. Uudempi Space Launch System (SLS) hanke on osin jatkumoa Ares V:lle.\nNasan painopiste on myös siirtynyt kaupallisten toimijoiden, kuten SpaceX, hyödyntämiseen ohjelmien kuten Commercial Orbital Transportation Services (COTS), Commercial Resupply Services (CRS) ja Commercial Crew Development (CCDev) parissa.\n↑ Nasan rakettikoe onnistui loistavasti - "luopukaa silti koko vehkeestä" Tekniikka & Talous 29.10.2009.\n↑ NASA: Constellation-ohjelma tilanne nasa.gov. Viitattu 27.11.2012. (englanniksi)\nWikimedia Commonsissa on kuvia tai muita tiedostoja aiheesta Ares I.\nNASAn Ares I sivusto\nNASA Ares I-X lentävän prototyypin sivusto\nProject Constellationin historiaa\nGovernment Acoounting Officen katsaus Ares I:stä Yhdysvaltain Kongressille\nNoudettu kohteesta ”https://fi.wikipedia.org/w/index.php?title=Ares_I&oldid=19304910”\nSivua on viimeksi muutettu 6. marraskuuta 2020 kello 21.52.


Futsal Revontuli Cup Torniossa | Kolarin Kontio\nFutsal Revontuli Cup Torniossa\nJunioreiden Revontuli Cup turnaussarja sai tälle talvelle merkittävän uudistuksen, kun mukaan kiertueeseen otettiin futsal-turnaukset. Näin mahdollistetaan ympärivuotinen pelaaminen ja saadaan lisämotivaatiota harjoitteluun. Nopeatempoinen ja vauhdikas futsal vaatii pelaajilta paljon ja tukee hyvin jalkapallon harjoittelua.\nEnsimmäisen turnauksen sai kunnian järjestää Tornion Jalkapalloklubi. Mukana oli ToJKin lisäksi RoPS, FC Kemi, Tornion Pallo-47, Keminmaan Pallo sekä tietysti Kontio. Torniossa pelattiin pojat-10 ja -12 sarjat mutta myöhemmin mukaan tulee myös tyttöjen sarjat sekä nuorempien poikien.\nKontio oli turnauksessa mukana kahdella joukkueella. Molemmat joukkueet pelasivat hyvän turnauksen. Bussimatkalla vielä opeteltiin futsalin sääntöjä, pelipaikalle saavuttua ihasteltiin upeaa Putaan liikuntahallia ja ensimmäisissä peleissä haettiin hieman taktisia kuvioita mutta turnauksen lopulla peli oli jo todella hienon näköistä.\n10-pojat kohtasivat ensimmäisessä ottelussa ToJKin, joka siirtyi nopeasti 3-0 johtoon. Pojat saivat kuitenkin pikkuhiljaa pelistä kiinni ja kavensivat ottelun Kalle Raskin kahdella maalilla . Kotijoukkue kuitenkin osui vielä kertaalleen ja vei voiton 4-2 lukemin. Kaksi muuta ottelua olivat huimia jännitysnäytelmiä. RoPSia vastaan pisteet jaettiin 2-2 lukemin ja TP-47:ää vastaan 1-1. Kontion maaleista vastasivat päivän kolmannen tehnyt Rask sekä Santeri Hyttinen ja Kasperi Satta.\n12-pojat pelasivat myös kolme ottelua. Ensimmäisessä pelissä RoPS sininen vei pisteet lukemin 1-3 ja toisessa ToJK 0-3. Päivän viimeisessä ottelussa vastaan asettui RoPS valkoinen. Kontion joukkue aloitti vahvasti ja siirtyi 1-0 johtoon. RoPS tasoitti ottelun mutta hienon kuvion päätteeksi Kontio siirtyi taas johtoon. Rovaniemeläiset hakivat ottelun lopussa vimmatusti tasoitusta mutta uhrautuvaisesti pelannut Kontion joukkue ei taipunut vaan vei voiton 2-1 lukemin. Päivän maalintekijöinä kahdesti onnistunut Jan-Matias Anttila sekä Nuutti Laaksonen.


vidaXL Huvimaja verhoilla ja LED-valonauhoilla 3x3 m kerma alumiini | vidaXL.fi\nvidaXL Huvimaja verhoilla ja LED-valonauhoilla 3x3 m kerma alumiini\nTämä verhollinen huvimaja on klassinen ja elegantti. Se tarjoaa täydellisen suojan auringolta ulkotapahtumiin kuten illallisiin, grillijuhliin, perheen illanviettoihin ja vastaaviin tilaisuuksiin.\nKatto on valmistettu PA-päällystetystä Oxford-kankaasta, joka se suojaa sinua häikäisyltä sekä suoran auringonvalon haitallisilta UV-säteiltä. Huvimaja on valmistettu kestävästä alumiinista ja teräksestä, se kestää ruostetta ja on hyvin vakaa. Katoksessa on 4 sivuseinää, jotka voidaan sulkea huonolla säällä. Verkot pitävät hyönteiset poissa taaten kuitenkin samalla hyvän ilmankierron. Mukana tulevat tarranauhakiinnikkeet helpottavat kiinnittämistä. Valonauhat luovat mukavaa tunnelmaa puutarhaasi auringon laskettua. Valot eivät saastuta ympäristöä, sillä ne latautuvat aurinkoenergiasta päivän mittaan.\nHuvimaja voidaan kiinnittää helposti maahan toimituksessa mukana olevien asennustarvikkeiden avulla.\nHuvimajan väri: kerma\nMateriaali: alumiini, teräs, Oxford-kangas PA-pinnoitteella\nVerhojen materiaali: Polyesteri\nMitat: 300 x 200 x 270 cm (P x L x K)\nMukana 4 sivuverhoa ja verkkoseinät\nKoko Koko 300 x 300 cm 400 x 300 cm


KAIKKI MYÖHÄISILLAN SYÖMISESTÄ - MetaBurn.fi\nKAIKKI MYÖHÄISILLAN SYÖMISESTÄ\nMeitä varoitetaan usein syömästä juuri ennen nukkumaanmenoa, koska aineenvaihdunta hidastuu nukkuessamme. Se voi aiheuttaa sulamattomien kaloreiden varastoinnin rasvana. Onko totta, että paino nousee iltasyömisellä? Mitä sinun pitäisi syödä?\nSaatat huolehtia painonnoususta, jos syöt tietyn ajan jälkeen. On yleistä sanoa, ettei sinun pitäisi syödä klo 20 jälkeen. Todellisuudessa on paljon tärkeämpää se, mitä syöt.\nSeuraavaksi tarkastellaan myöhään syömisen ja painonnousun välistä yhteyttä ja sitä, mitä voit syödä välttääksesi lihomista.\nMILLOIN VIIMEISEN ATERIAN PITÄISI OLLA?\nJotkut tutkijat väittävät, että yöllä syöminen on ristiriidassa vuorokausirytmin luonteen kanssa. Kehon on tiedettävä, milloin nukkua ja milloin syödä ja olla hereillä. Vuorokausirytmin mukaan meidän pitäisi siis levätä, eikä syödä yöllä.\nMutta useat tutkimukset osoittavat, että myöhään illalla syömisen ja ylipainon välillä ei ole selvää yhteyttä.\nTästä toimii esimerkkinä 1 600 brittiläislapsen tutkimus, jossa havaittiin, että klo 20 jälkeen syöneet eivät välttämättä syöneet enemmän kokonaiskaloreita 24 tunnin aikana. Näin ollen he eivät myöskään lihoneet.\nYÖSYÖJÄT SÖIVÄT ENEMMÄN\nKuitenkin 52:lle aikuiselle tehty tutkimus osoitti päinvastaista: Ne, jotka söivät myöhään, söivät keskimäärin enemmän kaloreita päivän aikana, mikä voi johtaa painonnousuun ajan myötä.\nTätä tukee myös 59 aikuisen tutkimusraportti, jossa lähellä nukkumaanmenoa syöneet söivät yleensä enemmän koko päivän aikana. Eräässä toisessa tutkimuksessa havaittiin, että ne, jotka söivät klo 23.00-5.00 välillä, söivät keskimäärin 500 kaloria enemmän kuin ne, jotka söivät vain päivällä. Ajan myötä he lihoivat siis 4,5 kiloa.\nToisin sanoen kokonaiskalorinsaanti näyttää olevan tärkeämpää kuin syöminen myöhään illalla tai yöllä.\nRUOKA, JOTA SINUN TULISI VÄLTTÄÄ\nTutkimukset eivät osoita pelkästään, että ne, jotka syövät myöhään, syövät myös enemmän päivän aikana, vaan myös, että he tekevät lisäksi huonompia valintoja ruoan suhteen.\nIltasyöjät turvautuvat useammin epäterveellisiin ja kaloripitoisiin elintarvikkeisiin, joilla on vähän ravintoarvoa, kuten sipseihin, jäätelöön ja limsoihin.\nSyynä on usein se, että epäterveelliset vaihtoehdot ovat helpommin saatavilla.\nLisäksi monet ihmiset yhdistävät tunteet ruokaan ja syövät myöhään stressin, levottomuuden, tylsyyden tai surun seurauksena.\nJos sinusta tuntuu, että kehosi ilmoittaa nälästä myöhään illalla, kokeile terveellisiä vaihtoehtoja nälän tunteen helpottamiseen:\nPopcornit: Sekä hyvä että terveellinen ja paljon parempi vaihtoehto kuin sipsit.\nAvokado: Voit olla tottunut avokadoon leivänpäällä, mutta jätä leipä pois ja nauti avokado sellaisenaan esimerkiksi merisuolalla ja pippurilla maustettuna.\nBanaani: Tämä hedelmä sisältää paljon kaliumia ja magnesiumia ja on luonnollisesti rentouttava. Täydellinen ennen nukkumaanmenoa. Hiilihydraattien korkea pitoisuus tekee sinusta vähemmän nälkäisen ja helpottaa nukahtamista.\nKreikkalainen jogurtti: Kuppi kreikkalaista jogurttia sisältää vähän sokeria, mutta paljon proteiineja. Voit myös sekoittaa sen banaaniin saadaksesi lihasrelaksanttivaikutuksen.\nTumma suklaa: Tumma suklaa: Voi kuulostaa väärältä syödä illalla suklaata, mutta jos valitset suklaan, jossa on vähintään 70% kaakaota, saat vähemmän sokeria kuin tavallisesta maitosuklaasta – ja se on täynnä hyviä antioksidantteja.\nGranola: Pieni kulho granolaa sisältää paljon kuitua ja voi antaa sinulle hyvän kylläisyyden tunteen. Granolaa voi tehdä helposti itse, jolloin saat siitä monipuolisen.\nHummus: Dippaa esim. porkkanoita hummukseen. Hummus on täynnä proteiineja.\nMustikat: Kuppi mustikoita sisältää paljon kuitua, vitamiineja ja antioksidantteja ja maistuu myös hyvältä! Yhdistä kreikkalaiseen jogurttiin tai granolaan. Täydellinen klo 20 iltapala!\nPopcornit ovat terveellinen vaihtoehto iltanaposteluun.\nENERGIAN KOKONAISmäärä ON TÄRKEINTÄ\nPainoosi vaikuttaa viime kädessä kaloreiden kokonaissaanti. Voit myös säädellä ruokahaluasi useilla eri tavoilla.\nTutkimukset osoittavat esimerkiksi, että syömällä hyvän aamiaisen, jossa on paljon kaloreita, pysyt kylläisenä pitkään ja sinulla on vähemmän ruokahalua myöhään illalla.\nNe, jotka söivät aamiaisen, jossa oli 600 kaloria, kokivat vähemmän ruokahalua ja vähemmän mielitekoja päivän aikana kuin ne, jotka söivät vain 300 kaloria aamiaiseksi. Erityisesti kiinnitettiin huomiota siihen, että makeisten halu väheni.\nVoit myös syödä useita pieniä aterioita ja välttää niin sanottua raskasta ateriaa muutama tunti ennen nukkumaanmenoa. Jotkut tutkimusraportit osoittavat, että säännöllinen syöminen auttaa usein hallitsemaan ruokahalua ja vähentämään nälkää päivän aikana.\nSiksi mieti, milloin syöt ja kuinka usein sinun pitäisi syödä vähentääksesi kokonaiskaloreiden saantia.\nSYÖMINEN KLO 20 JÄLKEEN\nTutkimuksen mukaan sillä ei ole väliä, milloin syöt. Tärkeintä on, että et ylitä kokonaiskaloritarvettasi.\nJohtopäätös on kuitenkin se, että ne, jotka syövät paljon yöllä, tekevät huonompia ruokavalintoja ja saavat kaiken kaikkiaan enemmän kaloreita, mikä voi johtaa painonnousuun.\nVoit halutessasi aloittaa päivän terveellisellä ja ravitsevalla aamiaisella, jossa on paljon kaloreita, jotta vältät halua syödä myöhään.\nALOITA PÄIVÄ MetaBurnILLA\nJos syöt MetaBurnia ennen aamiaista, saat kromia, joka tasaa verensokeriasi ja voi auttaa hillitsemään makeanhimoa. Lisäksi MetaBurn sisältää vihreää teetä, chiliä, wakame-uutetta ja B-ryhmän vitamiineja. Nämä ovat tärkeimmät ainesosat aineenvaihdunnan ylläpitämiseksi ja verensokerin vakauttamiseksi.\nMetaBurnin kanssa huomaat pian, että sinun on helpompaa syödä terveellisesti koko päivän ajan.


Sateisena päivänä... - Talostakoti\nSateisena päivänä vetäistään kumpparit jalkaan. Mennään pihan taa pellolle ja kerätään kotiin raikas kimppu luonnonkukkia. Koetetaan ottaa niistä hämyisässä valossa tärähtämättömiä kuvia. Annetaan poikasille lupa katsoa puuha-peteä. Keitetään kahvit ja otetaan iso pala raparperipiirakkaa. Nautitaan hetkestä. Muistetaan kiitollisuus, nähdään onni joka on.\nIrmastiina Ruusukummusta3. kesäkuuta 2014 klo 16.06Kumpa aina muistaisimmekin olla kiitollisisa siitä mitä meillä on...:)VastaaPoistaVastauksetLyde3. kesäkuuta 2014 klo 21.56Välillä se on vaikeampaa, mutta yrittää pitäisi aina :-)PoistaVastaaSyvältä.Sanna.3. kesäkuuta 2014 klo 21.49Kuulostaa just hyvälle meiningille! :)VastaaPoistaVastauksetLyde3. kesäkuuta 2014 klo 21.57Joo, siis sitä tää päivä tosiaan oli. Usein sadesää tuntuu ankealta, mutta tänään se oli jostain syystä vaan mukavan raikasta. Ehkä kun ei ollut kuitenkaan kylmä?PoistaVastaakotiporstua6. kesäkuuta 2014 klo 23.12Ihania ajatuksia <3VastaaPoistaVastauksetLyde7. kesäkuuta 2014 klo 11.42:-)PoistaVastaaLisää kommenttiLataa lisää...


Kameraseura | Naturan 2018 tapaamisten muistiot\n27.11.2018 Arno Rautavaara / Vuoden luonto- ja ympäristökuvaajakilpailu\nArno Rautavaara: Jääkarhu Ursus maritimus von Otteröya Huippuvuoret Svalbard\nNaturalla oli kunnia saada Arno Rautavaara vieraakseen. Arno on eläkkeellä oleva tietokirjatoimittaja, luontokuvaaja ja Suomen luonnonvalokuvaajat ry:n perustaja- ja kunniajäsen. Arnon esityksen nimenä oli ”Huippuvuorilta Etelämantereelle”. Saimme siis nähtäväksi kuvia ja kertomuksia maapallon pohjoisimmilta ja eteläisimmiltä alueilta.\nArno aloitti esityksensä Huippuvuorilta, jossa hän on käynyt monia kertoja viimeisen kahdenkymmenen vuoden aikana. Kiehtovien kuvien lisäksi Arno osasi tarinan kertomisen taidon. Hän muisti kaikkien kuvattujen eläinten tarkat lajit, samoin kuin paikkojen ja henkilöidenkin nimet. Monipuolisen linnuston, mursujen, naalien, valaiden ym. lisäksi saimme nähtäväksemme myös niitä itseään eli jääkarhuja. Draamaltakaan hän ei reissuilla ole selvinnyt. Eräällä reissulla Arnon kamerakalusto kastui jääseinämän romahtamisen aiheuttaman hyökyaallon seurauksena. Luontokuvaus ei siis ole aina vaaratonta touhua kun liikkuu itselleen tuntemattomassa ympäristössä.\nYli kuukauden risteily Etelämantereelle oli ollut Arnolle ikimuistoinen kokemus. Se oli ainutkertainen tilaisuus nähdä ja kuvata albatrosseja, valaita, hylkeitä, pigviinejä yms. Sää suosi eivätkä kovin pahat myrskyt haitanneet matkaa. Kuvausretkikunta oli hyvin monikansallinen ja Arno toimi suomalaisten kuvaajien vetäjänä matkalla. Risteilyllä poikettiin myös yksittäisillä saarilla matkalla Etelämantereelle, kuten kuuluisalla Elefanttisaarella. Eläinten kuvaamiseen maailman laidalla ei tarvinnut jättipitkiä objektiiveja koska siellä eläimet eivät osaa pelätä ihmistä. Ne voivat tulla suorastaan lahkeeseen kiinni, joten lähikuvia sai melko helposti.\nMielenkiintoa Arnon matkoja ja kuvia kohtaan tuntui olevan, koska yleisöstä esitettiin kysymyksiä tämän tästä. Arnolle suuri kiitos kun hän tuli vieraaksemme ja saimme nähdä vaikuttavia kuvia paikoista, joissa harvempi on päässyt käymään. Kuvia ja tarinoita maailman äärilaidoilta oli saapunut seuraamaan 20 henkilöä.\nVuoden luonto- ja ympäristökuvaajakilpailu 2018\nKilpailuun osallistui 12 kuvaajaa kukin 5 kuvan kokoelmalla. Kokoelman tulee osoittaa kuvaajan monipuolista luonto – ja ympäristökuvauksen osaamista. Kilpailun tuomarina toimi Arno Rautavaara. Arno kertoi, että kokoelmista nousi pari kolme muiden yläpuolelle, joista hän sitten lopullisen voittajan valitsi. Voittokokoelmassa Arnoa kosketti muutamien kuvien vahva kantaaottavuus, joka edesauttoi valintaa. Samoin parhaaksi yksittäiseksi kuvaksi nousi heti ensi katsomisella pari kuvaa, joista rantakäärme valikoitui voittajaksi. Arno kommentoi ja antoi palautetta kaikista kilpailuun osallistuneista kokoelmista.\nVuoden 2018 luonto- ja ympäristökuvaaja on:\nAntti Sorva kokoelmalla ”Luonnollista, mutta myös ihmisen aiheuttamaa”\n”Hiljainen tarkkailija” – Ari Komulainen\nOnnea Antille ja Arille sekä kiitos kaikille kilpailuun osallistuneille kuvaajille.\n23.10.2018 Antti Haataja / Hilin muistokilpailu kuvasarjoille\nNaturalla oli ilo saada vieraakseen Antti Haatajan. Hän on tietokirjailija ja valokuvaaja, jolta ilmestyi viime syksynä kirja ”Pohjoinen – Jälkemme maailman laidalla”. Kirjassa hän kuvaa Lapin herkkää luontoa ja ottaa kantaa ihmisen vaikutukseen sen monimuotoisuudelle. Syksyllä Helsingin Sanomissa oli tuosta kirjasta iso juttu.\nAntti on viettänyt viime vuosina lähes parisataa päivää vuodessa pohjoisen erämaissa luontoa kuvaten ja tarkkaillen. Hän kertoi meille, kuviaan samalla näyttäen, miten ihmisen vaikutus on muuttanut pohjoisen luontoamme enemmän kuin osaamme kuvitellakaan. Ilmastonmuutos näkyy jo nyt hyvin merkittävästi luonnossamme, erityisesti pohjoisessa. Samoin ihmisen toiminnalla on suuri vaikutus pohjoisen eläimistöön.\nSuomessa ei ole enää juurikaan laajoja koskemattomia erämaita ja metsiä. Suomen metsät ovat hyvin pirstaloituneita, joka on esim. johtanut osaltaan metsäpeuran katoamiseen lähes kokonaan maastamme. Pohjoisessa porotalous taas on johtanut siihen, että isoja petoja ei siellä suvaita. Tämä taas on lisännyt esim. kettujen määrää. Ketut taas ajavat naalit yhä pohjoisemmaksi. Suomesta naali on jo lähes sukupuutossa. Viimeisin varma pesintä on yli 20 vuoden takaa. Myös ilmaston lämpeneminen osaltaan siirtää lajeja kohti jäämeren rantaa ja mahdollista sukupuuttoa. Muutokset ovat jo todellisia ja suurempia kuin tajuammekaan.\nKuvatessaan erämaissa eläimiä, Antti ei käytä piilokojuja vaan kuvaan niitä niin läheltä kuin eläimet sallivat hänen tulla. Ainoastaan arkaa tunturipöllöä kuvatessa hän käytti liiketunnistinta. Komeisiin kuviin suhtautui vieläkin voimakkaamin, kun tiesi katsovansa luonnostamme tulevaisuudessa katoavia lajeja, kuten naalia ja tunturipöllöä. Jotain tulisi tehdä pian eikä joskus tulevaisuudessa. Se oli Antin tärkeä viesti.\nKiitokset Antille vieraaksemme tulemisesta. Antin esitystä oli tullut katsomaan 20 henkilöä.\nHili Raviniemen muistokilpailuun otti osaa 9 kuvaajaa 17 eri kuvasarjalla. Kilpailuun sai osallistua enintään kahdella luonto ja ympäristöaiheisella vähintään kolmen kuvatiedoston sarjalla. Kilpailun tuomarina toimi vieraamme Antti Haataja. Antti kommentoi kilpailuun osallistuneita kuvasarjoja ja kertoi, että voitto oli lopulta pienestä kiinni.\nVoittaja: Ari Komulainen kuvasarjalla ”Pinnan alla” (3 p.)\nJaettu 2. sija: Marit Henriksson kuvasarjalla ”Sumu saapuu Stadiin” (1 p.)\nJaettu 2. sija: Eero Hauta-aho kuvasarjalla ”Pähkinähakin päivä” (1 p.)\nJaettu 2. sija: Paula Lehtimäki kuvasarjalla ”Kuvajaisia silakkamarkkinoilla 1 – 4” (1 p.)\nKunniamaininta yksittäiselle kuvalle: Juhani Visavuori kuvalle ”Naamiointi” kuvasarjasta ”Perhoset”\nKunniamaininta yksittäiselle kuvalle: Tiina Pohjanpelto kuvalle ”Syksy” kuvasarjasta ”Luodon vuosi”\n25.9.2018 Lassi Ritamäki\nNaturan syyskuun vieraaksi saapui Espoolainen luontokuvaaja Lassi Ritamäki. Lassin esityksen aiheena oli ”Maisemia ja yksityiskohtia pääkaupunkiseudun luontokohteista”. Ajatuksena oli näyttää, ettei aina tarvitse lähteä pohjoiseen tai kauas ulkomaille saadakseen otettua vaikuttavia luontokuvia.\nEsityksen perusteella vaikuttavia kuvia pystyy todellakin ottamaan ihan lähiympäristöstä, kunhan vain on silmää nähdä hienoja kokonaisuuksia sekä mielenkiintoisia yksityiskohtia. Ja Lassilla tuota silmää todellakin näyttää olevan. Kuvat olivat häikäisevän hienosti sommiteltuja. Ne oli otettu juuti oikeaan aikaan, sopivassa sääolosuhteessa, oikeasta kuvakulmasta eikä niissä ollut mitään ylimääräistä häiritsemässä kokonaisuutta.\nLassi kertoi, että mitä huonommat sääolosuhteet ovat sitä paremmat olosuhteet ovat hienojen kuvien saamiselle. Sumussa, sateessa, lumisateessa, aamuhämärässä, iltahämärässä, kylmien pakkasaamujen merisavussa. Niistä ovat vaikuttavat kuvat tehty, ainakin Lassin osalta. Jos haluaa hyödyntää näitä olosuhteita, ei saa jäädä kodin lämpöön kun sää huononee.\nNäimme kuvia mm. Nuuksiosta, Porkkalanniemestä, Nurmijärveltä, Mustavuorelta. Koska meillä ei ollut kuvakilpailua tällä kertaa, jatkoi Lassi kuviensa näyttämistä vielä kahvitauon jälkeenkin. Tällä kertaa näimme kuvia ulkomailta eli Islannista ja Färsaarilta. Kuvien taso pysyi yhä vaikuttavalla tasolla niissäkin.\nSuuret kiitokset Lassille vierailusta. Hänen esityksensä oli osoitus siitä kuinka merkityksellinen asia kuvien oikeanlainen sommittelu on. Paikalle oli saapunut 22 osanottajaa.\n12.5.2018 Kuvausretki Vallisaareen\nParempaa säätä ei olisi voinut tilata Naturan kuvausretkelle Vallisaareen. Valoa ja lämpöä riitti, vain merellä ja rannalla kävi vilpoisampi tuulenvire. Naturassa päätettiin, ettei aina homehduta sisätiloissa vaan mennään välillä ulos kameran kanssa ja paikaksi valikoitui Vallisaari. Kaikki kun eivät vielä ole siellä käyneet. Kesämökit ja äitienpäiväviikonloppu saattoi hieman verottaa osanottoa, mutta lähtölaiturille saapui sentään 7 osallistujaa. Heistä 5 ei ollut aikaisemmin Vallisaaressa käynyt.\nEnemmistö ryhmästä viihtyi saarella yli 6 tuntia eli kuvattavaa löytyi yllin kyllin. Osassa puista oli jo pienet lehdet, mutta ne eivät vielä peittäneet mahtavien lehtipuiden upeita mielikuvituksellisia muotoja. Ympäri saarta ja polun vartta oli valkoisenaan valtavia valkovuokkomeriä. Näköalapaikoilta näki kauas merelle ja Suomenlinnan yli koko Helsingin horisontin. Eläimistöstä kameran kennolle ikuistettiin mm. sisilisko, sammakoita, rantakäärme, pesivä kyhmyjoutsenpariskunta ja muita lintuja. Perhosia lenteli myös jonkin verran.\nErityistä kuvausohjelmaa oli tarjolla Suomenlinnan 100-vuotisjuhlien merkeissä. Juhlien takia ammuttiin Vallisaaren rannalta tykeillä 21 kunnialaukausta kun Suomenlinnassa nostettiin juhlaliputus salkoon. Pääsimme aitiopaikalta näkemään ja kuvaamaan tykkien laukaukset. Bonuksena kunnialaukausten jälkeen Kustaanmiekansalmen läpi purjehti puinen perinnepurjelaiva eli kaljaasi Astrid koko komeudessaan eli purjeet käytössään. Näky oli vaikuttava.\nKahvihammasta helpotettiin Torpedolahden kahvilassa ja sieltä enemmistö jaksoi vielä käydä tutustumassa Kuninkaansaareen. Lopulta illempana Kauppatorin rannassa oli varsin tyytyväisiä kuvaajia. Kiitos kaikille osallistujille hyvästä ja mielenkiintoisesta seurasta.\n24.4.2018 Timo Knuutinen: Kasvikuvaajan tarinoita / Kuvaparikilpailu\nKasvikuvaaja – Timo Knuutinen\nNaturan huhtikuun tapaamisessa sukellettiin Timo Knuutisen häkellyttävän hienojen kasvikuvien maailmaan. Timolla on kolmenkymmenen vuoden kokemus kasvikuvaamisesta ja sen kyllä huomasi. Ammatikseen hän kuvaa mm. asuntoja ja autoja, mutta kasvien kuvaaminen on yksi hänen harrastuksistaan. Muutamia vuosia sitten ilmestyi kirja Santahaminan luonnosta. Timo oli yksi Santahaminassa kuvaamassa käyneistä kirjan tekijöistä.\nIlta aloitettiin katsomalla kuvia dia-aikakaudelta. Timo oli tuonut oman diaprojektorin mukanaan. Diojen värisävyt olivat kauniin pehmeitä, sellaisia ei useinkaan näe nyt digi-aikakaudella. Dioja kuvatessa Timo oppi kuvien oikeanlaisen valottamisen ja se taito on säilynyt. Hän miettii tarkkaan valotusta, kuvakulmaa ja taustaa ennen kuin alkaa kuvaamaan. Taustan merkitys kasvikuvauksessa on suuri ja siitä Timo yrittää aina saada mahdollisimman mielenkiintoisen. Ei täysin sumea vaan jotain mielenkiintoisia hahmoja ja valopalloja tuomaan sinne lisää mielenkiintoa.\nMakroa Timo käyttää harvoin. Hän käyttää kasvikuvaamiseen useimmin teleobjektiivia. Eniten hän on käyttänyt 70-200 mm teleä. Kuvien perusteella teleobjektiivi toimii todella hyvin kasvien kuvaamiseen, kunhan vain osaa hyödyntää objektiivia oikealla tavalla. Se on kokeilemisen arvoinen asia.\nDiojen jälkeen siirryttiin digiaikaan ja mitä lähemmäs nykyaikaa lähestyttiin, sitä kokeilevammaksi kuvien tyyli muuttui. Mielenkiinto pysyy paremmin korkealla, kun haastaa itseään kokeilemaan hieman vaikeampia kuvakokonaisuuksia, Timo kertoi.\nTimon esitystä oli saapunut seuraamaan 18 henkilöä. Kiitos Timolle mielenkiintoisesta esityksestä ja upeista kuvista sekä hyvistä kuvausvinkeistä.\nKuvaparikilpailun aiheena oli ”Kasvit ja sienet” ja tuomarina toimi illan vieraamme Timo Knuutinen. Kuvapareja kilpailuun saapui 15 kappaletta. Timon mielestä kuvaparikuvien tulisi yhdessä katsottaessa kertoa enemmän kuin mitä jos niitä katsoisi yksittäisinä kuvina erikseen. Timo pohti myös, että olisi mielenkiintoista, jos Vuoden luontokuvakilpailussa olisi mukana kuvaparisarja.\n1. sija: Paula Lehtimäki: ”Torvet” (3 p.)\n2. sija: Paula Lehtimäki: ”Trientalis europaea” (2 p.)\n3. sija: Marit Henriksson: ”Lempipuuni Stadissa” (1 p.)\nOnnea palkituille ja kiitos kaikille kilpailuun osallistuneille! Kiitos myös Timolle kilpailun tuomaroinnista.\n27.3.2018 Pekka Lehtonen: Merimaisemia – ja lintuja / Haastekilpailu\nPekka Lehtonen: Isokoskelopoikue\nPekka Lehtonen tuli vieraaksemme esittelemään millaisena hän näkee maailman kameran linssin kautta. Pekalla oli myös samaan aikaan Kameraseuran Eerikinkadun tiloissa valokuvanäyttely ”Merimaisemia ja -lintuja”.\nPekka on intohimoinen veneilijä ja se näkyi myös hänen kuvissaan. Hän esitteli kuviaan eri aihepiirien kautta. Eri vuodenajat, sumu, linnut, heijastukset vedessä, maisemat. Purjeveneellä liikkuessaan hänellä on aina kamera isolla teleobjektiivilla varustettuna käyttövalmiina veneen kannella yllättäviä tilanteita varten. Pekka kertoi, että lintuja pystyy lähestymään niitä säikäyttämättä, katselemalla muualle kuin lintuihin. Olemalla kuin ei niitä huomaisikaan ja vasta sopivan lähellä kääntyy varovasti niitä kohti.\nViimeisinä kuvina saimme nähdä luontokuvaa hieman kauemmista kohteista eli avaruudesta. Pekalla on tähtikaukoputki, johon pystyy laittamaan järjestelmäkameran kiinni. Kaukoputki myös seuraa kokoajan maapallon liikettä eli sillä voi kuvata hyvin kaukaisia kohteita pidemmilläkin valotusajoilla. Näimme mm. Andromedan galaksin täyttävän koko kuvan ja upeita tähtisumuja.\nPekan esitystä ja illan kilpailun tuloksia oli saapunut seuraamaan 31 henkilöä. Suuret kiitokset Pekalle esityksestä ja kilpailun tuomaroinnista.\nHaastekilpailun teemana on ”Lähiluonto”. Kilpailun tuomaroi tällä kertaa Pekka Lehtonen. Pekka korosti heti aluksi ennen tuloksien julkaisemista, että tuomaroinnissa on aina kyse mielipiteistä ja tämä on vain yhden henkilön mielipide. Kilpailuun osallistui kaikkiaan 41 kuvaajaa kahdeksasta eri kamerakerhosta. Kuvia he lähettivät kilpailuun 123 kappaletta. Kuvia ja osallistujia oli hieman vähemmän kuin edellisenä vuonna, mutta meni näidenkin kaikkien kuvien läpi katselemiseen mukavasti aikaa.\nVuoden 2018 Haastekilpailun tulokset:\nKM Kuvan nimi:\nPiilossa sienen alla\nHaikara ja monta kurkea\nJuhani Visavuori Seura:\nNatura onnittelee voittajia ja kaikkia kilpailussa menestyneitä tasapuolisesti. Kiitokset myös kaikille kilpailuun osallistuneille kuvaajille. Teidän vuoksenne tästä tuli mielenkiintoinen ja monipuolinen kilpailu.\nVuoden 2019 haastekilpailun teema on ”Varjo”.\n27.2.2018 Lisse Tarnanen ja Jarmo Latva: Kuvia ja tarinoita Suomen käärmeistä\nLisse Tarnanen – rantakäärme kala suussa\nKäärmeet aiheuttavat valitettavan monissa ihmisissä voimakkaita pelko- ja inhoreaktioita, vaikka ihmisellä ei välttämättä ole minkäänlaista kokemusta käärmeistä. Ikävät reaktiot ovat osin opittua, osin tietämättömyyttä ja tutkitusti sitä myös osin kannetaan mukana geeneissä. Reaktiot voivat johtaa joko haluun paeta tai tappaa eläin. Tappaa eläin vain sen takia, että pelkää sitä tai että se on inhottava. Kyllä koiratkin voivat purra, mutta ei kukaan niitä sen takia ala tappamaan varmuuden vuoksi. Pelko, tietämättömyys ja uskomukset ovat todella huono yhdistelmä.\nNatura päätti jakaa tietoa ja hälventää vääriä uskomuksia Suomen käärmeistä kutsumalla illan vieraiksi Lisse Tarnasen ja Jarmo Latvan. Heillä on todella pitkä kokemus matelijoista ja he ovat myös tehneet yhdessä kirjan: ”Suomen käärmeet ja liskot”. Tiedon levittäminen auttaa toivottavasti vähentämään pahimpia pelkoja noita upeita ja kiehtovia eläimiä kohtaan. 23 henkilöä oli rohjennut saapua paikalle oppimaan käärmeiden elämästä ja ehkä kohtaamaan myös pelkojaan.\nSuomen kolmesta käärmelajista vain yksi on myrkyllinen eli kyy. Eikä kyy pure huvikseen. Se käyttää myrkkyä ruuan hankintaan ja myrkyn valmistamiseen kuluu energiaa. Joten turhaa puremista sen kannattaa välttää. Kyy pureekin lähinnä vain säikähtäessään tai kokiessaan olevansa uhattuna. Muista Suomen käärmeistä rantakäärme syö saaliinsa elävänä ja Ahvenanmaalla elelevä kangaskäärme taas kuristaa saaliinsa. Sitten Suomesta löytyy vielä se jalaton lisko eli vaskitsa, jota valitettavasti väillä luullaan käärmeeksi ja saattaa sen takia menettää henkensä.\nLisse ja Jarmo kävivät yksitellen läpi käärmelajit. He kertoivat miten ne tunnistaa toisistaan ja millaisia niiden elintavat ovat sekä millaisessa ympäristöissä ne viihtyvät. Esityksen todella runsas ja monipuolinen kuvitus auttoi erottamaan käärmeet toisistaan sekä valaisi sukupuolien välisiä eroja. Esityksen loppupuolella meille esiteltiin Suomessa elävät liskolajit, joita oli yllättävän monta. Saimme myös vinkkejä matelijoiden kuvaamiseen.\nJarmo oli erityisen tyytyväinen siihen, että paikalla ollut yleisö oli aktiivista ja kyseli sekä kertoi omia kokemuksiaan matelijoista. Illan loputtua tuli positiivista palautetta siitä, että aihe oli ollut erityisen kiinnostava sekä hyvistä esiintyjistä ja esityksestä. Tällaista palautetta oli ilo saada. Kiitokset vieraille Lissella ja Jarmolle mielenkiintoisesta illasta.\nHelmikuun tapaamisessa ei järjestetty kilpailua.\n23.1.2018 Tea Karvinen: Kansallispuistot – Maamme luonnon helmet / Peruskuvakilpailu\nRiisitunturin kansallispuisto – Tea Karvinen\nTea Karvinen saapui luoksemme esittelemään kaikki Suomen kansallispuistot. Häneltä ilmestyi viime syksynä kirja ”Kansallispuistot – Maamme luonnon helmet”. Kirja on ollut melkoinen menestys – siitä on otettu jo neljä painosta. Tuota kirjaa varten Tea vieraili vuosina 2010 – 2017 useita kertoja kaikissa kansallispuistoissamme ja vietti aikaa niissä liki 730 päivää. Urakka ei päättynyt kirjan julkistamiseen vaan markkinointikiireet ovat jatkuneet näihin päiviin asti. Onneksemme Tea oli Helsingissä käymässä ja jaksoi tulla vieraaksemme. Tea Karvinen on ammatiltaan luontokuvaaja, toimittaja, lehtikuvaaja ja kuvajournalisti.\nEsityksessä Tea kävi läpi kaikki 40 kansallispuistoamme alkaen Pallas-Yllästunturista ja päättyen Itäiseen Suomenlahteen. Saimme kuulla niiden erikoisuuksista, paikoista joissa kannattaisi poiketa ja missä on upeita taukopaikkoja. Tea kertoi lisäksi, minkälaisiin ihmisiin hän oli projektin myötä päässyt tutustumaan. Hän mm. vaelsi Itäkairan prinsessan eli Sirkka Ikosen (77 vuotias) seurassa muutamia päiviä Urho Kekkosen kansallispuistossa. Ikonen menee joka vuosi yksin vaeltamaan useaksi viikoksi Itäkairan erämaihin.\nLisäksi saimme kuulla hieman taustoista kirjan teon takana ja mitä kaikkea pitkä projekti on vaatinut. Hengenlähtökin oli kerran lähellä, kun hän hiuksen hienosti kerkesi kaatuvan tykkylumisen kuusen alta pois. Kamera ja jalusta kyllä jäivät alle, mutta eivät ihme kyllä menneet rikki. Tealta kyseltiin mm. millaisella kamerakalustolla hän vaelluksilla oli liikkeellä. Samoin udeltiin hänen kuvankäsittelytyövaiheitaan.\nKansallispuisto – kirjan tarkoitus on Tean mukaan kannustaa ja innostaa lukijoita lähtemään luonnon helmaan viettämään aikaa ja tutustumaan luontoon. Hienon ja mielenkiintoisen esityksen vaikutus oli sama eli se herätti kiinnostuksen mennä tutustumaan itselleen hieman tuntemattomampiinkin kansallispuistoihin. Tea päätti osuutensa vaikuttavaan 12 minuuttiseen multimedia-esitykseen kansallispuistoista.\nTean esitystä oli saapunut kuulemaan sekä katsomaan hänen upeita kuviaan 30 Naturalaista. Paikalla oli monia, jotka eivät ole aikaisemmin Naturan tilaisuuksissa käyneet.\nKilpailuun otti osaa 13 kuvaajaa 36 kuvalla. Tällä kertaa kilpailun raatina toimi paikalla ollut yleisö, koska Tea Karvinen ei kerennyt työkiireittensä takia kilpailukuvia ennakkoon katsomaan. Kukin paikalla olija sai antaa pisteitä kolmelle eri kuvalle. Parhaalle 3 pistettä, toiselle 2 pistettä ja kolmannelle 1 pisteen. Ääntenlaskun aikana Tea kommentoi kaikkia kilpailukuvia. Hän pohti miten niistä olisi ehkä saanut vieläkin parempia. Eniten hän kommentoi kuvien rajausta ja sommittelua. Saimme paljon vinkkejä, miten kuvan kohdetta saisi paremmin ja selkeämmin tuotua esille.\nJaettu 1. sija: Paula Lehtimäki: ”Jään muotoja” (2 p.)\nJaettu 1. sija: Eero Hauta-aho: ”Statue” (2 p.)\n2. sija: Ari Komulainen: ”Viimeinen kimallus” (1 p.)\n3. sija: Saija Piiroinen: ”Shadow of an Ant” (1 p.)\nOnnittelut kaikille palkituille ja kiitos kilpailuun osallistuneille! Kilpailun taso oli korkea. Suuret kiitokset Tea Karviselle, kun hän jaksoi kiireiltään vieraaksemme tulla sekä kilpailukuvia kommentoida.


☆☆☆ Ninan helmet: 2008-11-30\nPännäisten myyjäisissä, oltiin juuri saatu tuotteet hienosti esille..ensin tuntui ettei tavaraa ollut paljoa mutta kyllä sitä sitten olikin. :)\nMyyjäisissä ihmisiä kävi ihan kivasti, mutta joulu kauden avajaiset Pietarsaaressa sitten vähän verotti..mutta kivaa oli ja ajateltiin kyllä mennä uudelleenkin...\nMinun ennenaikainen joululahjani.\nVihdoinkin sain teollisuusoppelukoneen, olen jo haaveillut ompelukoneesta siitä lähtien, kun opiskelin ammattikoulussa. Ompelukone on Dúrkopp merkkinen, mutta vuosimallia en tiedä. Ostin koneen entiseltä tehdas ompelijalta ja hän oli piettänyt kyllä todella hyvää huolta koneesta.\nAinut juttu on se, etten pääse ompelemaan ennen kuin saan sähkömiehen. Hänen pitäisi laittaa minulle oikeanlaisen pistorasian työhuoneeseeni..joten kone odottaa sillä välin meidän eteisessä...\n"Puolia" tuli ihastuttava määrä koneen mukana, niin ei tarvi aina olla tyhjentämässä puolaa kun alan ompelemaan jollain toisella värillä. Ostin silikoonisen puola kotelon, joka on kyllä todella hyvä koska puolat pysyvät hyvässä järjestyksessä ja eivät sotkeennu keskenään...Ihanaa nyt vaan en malta odottaa että pääsis ompelemaan\nLähettänyt Nina klo 23.17 Ei kommentteja: Linkit tähän tekstiin


Vanha pöllö takaisin! - Radio ja TV - Helsingin Sanomat\nVanha pöllö takaisin!\nMiksi MTV3:lla ei ymmärretä, että vanha sympaattinen tunnuspöllö on paljon hienompi kuin sen uusi virtaviivainen versio? Retrokin on nyt niin muodikasta. Lintubongari Vanha pöllö takaisin! "Olemme ylpeitä MTV3:n historiasta, ja vanhat logot ovat oleellinen osa sitä.


Vko 26 / 2003\nI met Valtteri and Jussi in Kos i Grecce some time ago. I wonder if you have e-mail-adresses for them? Anyway, please say hello from Beate, Ståle, Bjørn and Andreas from Norway =))\nValtteri: Huomaattekos ystävät, Jussin ja minun pr-kiertue rupeaa kantamaan hedelmää! Norjassa on olemassa vankka fani-pohja.\nMiltähän mahtaa tuntua kun ihmiset käyttävät kaiken kekseliäisyytensä miettiessään todella outoja kysymyksiä?\nValtteri: Liikaa luppoaikaa taitaa olla monella!\ntahtoisin myöskin kysyä mikä on mielipiteenne mielestäni loistavista soittajista: Kauko Röyhkä, Ismo Alanko, Mauri Antero Numminen sekä Rauli Somerjoki. Badding ei tietenkään kaikkia biisejään itse tehnyt, mutta pidän häntä silti loistavana sanoittajana. Kaiken yli nousee kuitenkin herra Frank Zappa jonka kotisivuille ei valitettavasti voi kaikkea tarpeellista tietoa ko. artistista kerätä.\nValtteri: Kaikille em. artisteille löytyy bändistämme diggari.\ntaitavat olla Yrjänä ja Martikainen hyviäkin ystäviä, kun Jarkon kuvia noinkin monta CMXän sivuilta löytyy...\nValtteri: Piirit pienet pyörii…\nHihii, ette tainneet äänityshetkellä aavistaakaan, kuinka monessa kodissa "Who Dares Farts" olisi tätä nykyä...\nTarvitsisitteko lämppäriä, sillä täällä olis yksi kokematon rockkaava bändi, joka koostuu nuorista muusikoista?\nValtteri: Emme tarvitse, kiitoksia vaan.\nTulipa tuosta Valtterin "Sikke on luuseri" kommentista mieleeni kuinka mielipiteeni Sikestä muodostui nykyiseen tilaansa. En edes jaksa muistaa miten tämä kommentoi kappaletta/videoa, mutta pihalla tuntui olevan. Olisi ehkä soveliasta olla kuvailematta silloista murhanhimoa kyseistä naishenkilöä(?) kohtaan, minun kultapoikianihan ei huonollasilmällä katsella!\nValtteri: Noh, itseäni ärsytti lähinnä vain Siken toteamus erään toisen yhtyeen videosta:”Eiväthän ne edes näytä yhtään miltään!”. Ehkäpä voisi ennemminkin kysyä ohjelman tuottajilta, että onko tärkein kriteeri vierailijavalinnoissa ainoastaan julkisuusarvo, vai voisiko vierailijan pään sisällä olla myös jotain muuta kuin aurinkokuivattua tomaattia.\nMikäs Jarkolla on, kun Valtteri vastailee läpiä päähän -viesteihin?\nValtteri: Suoritimme ns. vahdinvaihdon, ainakin toistaiseksi.\n"Keskiajalla koirapyysi: Älä enää ota" Sekaantuivatko ihmiset keskiajalla koiriin, vai onko mielikuvitukseni vain sairas...?\nValtteri: Sairas olet! Edes minulla tai Jussilla ei tullut moinen mieleen.\nTuleeko seuraava levynne olemaan myäs leppymättömien tapaan "suoraviivaisempaa rockia" vai onko muutosta vanhempaan suutaan luvassa. Leppymättömät oli mielestäni kohtalaisen kauhea levy ja jos seuraavakin tulee olemaan samantyylinen niin tarvitseepa melkein jättää ensimmäinen pitkäsoittonne ostamatta (lisäksi oheinen karhu ei näe huomista\nValtteri: Well... Lähdemme siitä, että on muitakin mahdollisuuksia kuin soittaa ”suoraviivaista rockia” tai palata menneisiin.\n<< Läpiä päähän - Vko 27 - Läpiä päähän - Vko 25 >>


Haussa kestävä huulipuna? Testasimme seitsemän kestohuulipunaa\nKuinka pitkään kestohuulipuna pysyy huulilla? Testasimme seitsemän eri hintaista kestävää huulipunaa.\nPunatut huulet ovat ilmeen pikapiristys. Kestävä huulipuna on monen toivelistalla, ja kestohuulipunien luvataankin pysyvän huulilla jopa tuntien ajan. Testasimme, miten lupaus piti – kestivätkö punat syömisen ja pussailun?\n26.9.2020 Teksti: Sini Kesänen Kuvat: iStock ja valmistajat\nValitsimme uutuuspunien joukosta seitsemän huulipunaa, joiden luvataan olevan pitkäkestoisia. Kestävä huulipuna tarkoitti testissämme, että sitä ei tarvinnut lisätä heti lounaan jälkeen. Kestoltaan paras puna pysyi huulilla jopa seuraavaan aamuun.\nTestaaja on aikuinen nainen, joka käyttää huulipunaa joka päivä, myös kotioloissa. Toiveena on löytää oikeasti kestävä huulipuna, joka ei lähde huulilta syödessä ja juodessa. Pussailukestävyys on hyvä bonus.\nYSL: Mattaista hehkua\nYSL Rouge Pur Couture The Slim Glow Matte -huulipunassa on hienojakoisia glow-helmiäisiä ja kosteuttavia ainesosia, 39 e.\nTuote lupaa: Heleä, pitkäkestoinen mattahuulipuna, jonka intensiivinen mattaväri imartelee huulten omaa sävyä.\nNäin se toimii: Huulipuna on hoikassa, perinteisessä huulipunahylsyssä, joka istuu hyvin käteen. Ensituntuma väristä huulilla on voidemaisen pehmeä ja ohut. Väriä tulee kuitenkin riittävästi kertalevityksellä. Kulmikkaan muotonsa vuoksi punaa on helppo levittää tarkasti huulten reunoille.\nPitikö lupaus? Kestolupaus on kuusi tuntia. Sen puna kestää, jos ei syö tai pussaile. Ruokailun jälkeen piti lisätä punaa huulten keskiosaan, reunoilla puna pysyi.\nTämä yllätti: Väri ei ole aivan matta, vaan siinä on lempeää valovoimaista hehkua.\nEssence: Kyllä kestää\nEssence Stay 8 h Matte Liquid Lipstick -nestemäinen kestävä huulipuna on edullinen laatutuote, 4 e.\nTuote lupaa: Nestemäinen huulipuna, joka pysyy huulilla kahdeksan tuntia. Helppo levittää ergonomisella vaahtomuovisella siveltimellä. Kevyt koostumus, matta lopputulos.\nNäin se toimii: Sivellin on pitkä ja kapea, joten levitys vaatii tarkkaa kättä. Väri levittyy hyvin ja tuntuu huulilla huulikiiltomaisen kevyeltä. Väriä on kuitenkin kiitettävästi, ja se tarttuu hyvin huuliin. Puna ei tunnu huulilla, joten välillä unohdin, että huulissa on väriä. Iltapäivällä huulet alkoivat tuntua hieman kuivilta. Koska väri on täysin matta, se on parhaimmillaan sileillä, pehmeillä huulilla.\nPitikö lupaus? Kyllä piti, väri pysyi myös syödessä.\nTämä yllätti: Markettituote, jonka hinta-laatusuhde on loistava!\nGosh: Ruusuiset sävyt\nGosh Luxury Rose Lips -huulipunaa voi kerrostaa, 14,50 e. Kaupoissa lokakuussa.\nTuote lupaa: Jättää huulille intensiivisen, pitkäkestoisen, puolimatan värin. Levittyy helposti ja tasaisesti. Kosteuttaa ja hoitaa huulia.\nNäin se toimii: Huulipuna on normaalissa hylsyssä, ja punan muotoilukin on klassinen. Huulet suositellaan rajaamaan ennen punan levittämistä. Näin puna pysyy huulilla eikä leviä juonteisiin. Puna levittyy hyvin ja tasaisesti. Puolimatta väri hehkuu kauniisti.\nPitikö lupaus? Kyllä muuten, mutta puna pysyi vain muutaman tunnin, sitten sitä piti lisätä. Samoin syömisen jälkeen. Kesto oli parempi, kun rajaamisen ja punaamisen jälkeen painoi huulet kasvopaperiin ja lisäsi punaa toisen kerroksen.\nTämä yllätti: Piti huulet pehmeinä.\nJane Iredale: Levittyy ohuelti\nJane Iredale Beyond Matte Liquid Lipstick -huulipuna sisältää ohdakkeen siemenöljyä ja E-vitamiinia, 40 e.\nTuote lupaa: Nestemäinen kestohuulipuna, mattainen lopputulos, runsaspigmenttinen, levittyy ohuelti, ei halkeile.\nNäin se toimii: Väri levitetään pienestä hylsystä lyhytvartisella vaahtomuovisiveltimellä. Puna tuntuu huulilla ohuelta, kuin huulikiillolta. Mietin, tuleeko väriä riittävästi yhdellä levityskerralla vai lisäänkö toisen kerroksen. Huulet kiiltävät alkuun hetken, kunnes väri kuivuu huulilla mataksi.\nPitikö lupaus? Kyllä, väri kesti pitkään eikä halkeillut. Illansuussa kaipasin hieman kosteutusta huulille, joten lisäsin väriä huulten keskiosaan. Reunat eivät kaivanneet lisäväriä.\nTämä yllätti: Alkuun hento väri olikin riittävä jo yhdellä levityskerralla.\nMAC: Jännä koostumus\nMAC Powder Kiss Liquid Lipcolour -nestemäinen huulipuna pitää huulet mattapintaisina, 31 e.\nTuote lupaa: Vaahtomainen koostumus, jossa puuterimaisia ja ihoa pehmentäviä ominaisuuksia. Väri pysyy haalistumattomana jopa kahdeksan tuntia. Häivyttää huulten juonteita ja kosteuttaa pitkäkestoisesti, jopa 10 tunnin ajan.\nNäin se toimii: Pyöreäpäiseen vaahtomuovisiveltimeen tarttuu reilusti väriä, joka nappaa hyvin kiinni huulille. Väri tuntuu todellakin vaahdolta, pehmeältä ja joustavalta. Tunne säilyy pitkään huulilla. Pysyy hyvin paikoillaan, ei leviä huuliryppyihin.\nPitikö lupaus? Nippa nappa, syömisen jälkeen piti väriä lisätä huulten keskiosaan. Kosteuttava tunne ei aivan kestänyt luvattua aikaa.\nTämä yllätti: Huulet tuntuvat kuin niillä olisi voidetta, mutta pinta on silti puuterisen matta.\nShiseido: Samettisen pehmeä\nShiseido ModernMatte Powder -huulipuna sisältää myös hoitavia öljyjä, 32 e.\nTuote lupaa: Täyteläinen mattaväri, pallomaiset pigmentit tasoittavat huulten epätasaisuuksia ja antavat näyttävän, syvän värin.\nNäin se toimii: Hylsy on kaunis, pelkistetyn tyylikäs. Se avautuu helposti yhdelläkin kädellä, napsahtaa hyvin kiinni magneettinsa avulla ja myös pysyy kiinni laukun pohjalla. Värissä on paljon pigmenttiä, väriä tulee kertasivelyllä riittävästi. Levittyy hyvin. Kulmikkaan muodon ansiosta levitys onnistuu tarkasti huulille.\nPitikö lupaus? Ei pysy aivan kahdeksaa tuntia, mutta väri hiipuu kauniisti. Miellyttävä tunne huulilla säilyy. Klassikkopunan ainesta tässä on. Miellyttävin koostumus!\nTämä yllätti: Kauniisti hohtava, puuterinen mattapinta.\nMaybelline: Varmasti pysyy\nMaybelline Super Stay Matte Ink -huulivärissä on laaja värivalikoima, 13 e.\nTuote lupaa: Nestemäinen mattahuuliväri, antaa värikylläisen sävyn, joka kestää 12 tuntia.\nNäin se toimii: Väri levitetään nuolimaisella vaahtomuovisiveltimellä. Suositus on, että levitys aloitetaan ylähuulen keskeltä tarkkaan huulen reunoja pitkin, sitten vasta levitetään alahuulelle. Ohjetta kannattaa noudattaa, sillä näin väri asettuu hyvin ja pysyy. Värissä on paljon pigmenttiä, kertasively riittää. Huulet tuntuvat hetken levityksen jälkeen tahmeilta, mutta eivät enää, kun väri on kuivunut.\nPitikö lupaus? Kyllä, väri kesti myös syömisen ja pussailun.\nTämä yllätti: Väriä oli huulilla vielä testipäivän jälkeisenä aamuna, ellei sitä poistanut illalla vedenkestävän meikin poistoaineella. Testin paras kestävä huulipuna!\nKestävä huulipuna – näin käytät oikein\nPitkäkestoinen puna vaatii kunnon pohjan eli hyväkuntoiset huulet, jotta se pysyy ja saa huulet kauniisti esiin. Koska kestävä huulipuna on useimmiten kiiltopunaa kuivempi, väri kestää parhaiten ja on kauneimmillaan sileillä ja pehmeillä huulilla.\nJos huulilla on kuivuutta tai rohtumia, hoida huulet ensin kuntoon. Poista kuivuus ja karheus huulille tarkoitetulla kuorinta-aineella. Älä missään nimessä revi rohtumia sormin. Levitä kasvojen kosteusvoidetta tai hoitavaa huulivoidetta yöksi huulille.\nKun otat uuden kestopunan käyttöön, tutustu sen käyttöohjeisiin. Joitakin punia levitetään vain yksi kerros ja annetaan sen kuivua, ennen kuin huulet voi laittaa toisiaan vasten. Toiset punat ovat valmiita heti levityksen jälkeen.\nJos huulet ovat kapeat, valitse puolimatta tai valoa hehkuva kestopuna. Näin väri ei saa huulia näyttämään entistä kapeammilta.\nPoista pitkäkestoinen huulipuna vedenkestävän silmä- tai huulimeikin poistoaineella, jos väri ei lähde normaalin ihonpuhdistusaineen mukana.\nBybi Beauty Buffer Lip Scrub -huulikuorinta kuorii ja kosteuttaa huulet sokerin, mansikkauutteen ja manteliöljyn avulla, 10 ml 14 e.


Myyntijärjestelmä | Avoin.Systems\nMyynti ja tarjoukset\nOdoon myyntijärjestelmällä nopeutat ja selkeytät yrityksesi myynti- ja tarjousprosesseja.\nModernit myynnin hallinnan työkalut\nOdoon myynti-moduulin avulla ohjaat yrityksesi myyntitoimintoja tarjousten tekemisestä aina laskutukseen saakka – käytössäsi on kaikki tarvitsemasi tieto helposti saatavilla. Odoon myyntiprosessin ytimessä on, että se muuntaa taitoa ja osaamista vaativan myyntitoiminnan sellaiseksi, että sen eteen tehty työ, tulokset ja prosessit ovat näkyvissä selkeästi ja helposti. Odoon myyntijärjestelmän avulla voit seurata sopimuksia, automatisoida laskutuksen ja hoitaa kaiken myynnin kommunikoinnin suoraan yhdestä järjestelmästä.\nKatso Odoo myynti-moduulin esittely! (englanniksi)\nSelkeytä ja nopeuta myyntiprosessia Odoon avulla\nOdoon myynti-moduulin keskeisin hyöty tulee siitä, että se linkittyy saumattomasti yrityksesi tuote- ja asiakastietokantaan. Tarjoukselle saadaan automaattisesti oikeat tuote- ja asiakastiedot sekä varmistetaan varaston saatavuus. Automaation ja selkeän käyttöliittymän avulla myyntiprosessi nopeutuu.\nMyyjä pääsee esimerkiksi näkemään suoraan tarjoukselta ennustetun varastosaldon. Ostaja puolestaan voi hyväksyä tarjouksen suoraan sähköisellä allekirjoituksella. Odoo luo heti seuraavat toimenpiteet hyväksytystä tarjouksesta, jolloin myös toimitusprosessi tehostuu. Odoo tarjoaa hyvät työkalut myös myynnin seurantaan ja analysointiin.\nUpeat tarjoukset muutamalla klikkauksella\nTarjouspohjilla nopeasti upeat materiaalit asiakkaalle\nLähetä tarjous sähköpostitse sekä verkkosivumuodossa\nMuokkaa tarjousta ketterästi asiakkaan pyynnöstä\nOdoon myynti-moduuli tarjoaa modernit työkalut tarjousten lähettämiseen. Verkkosivumuotoiset tarjoukset ovat visuaalinen tapa lähettää tarjous asiakkaalle, ja asiakas voi jättää kommentteja suoraan tarjoukseen ilman sähköpostikirjeenvaihtoa. Myyjä näkee kun asiakas on käynyt katsomassa tarjousta ja tarjouksen voi hyväksyä napin painalluksella suoraan verkkotarjoukselta.\nAsiakas voi allekirjoittaa tarjouksen suoraan verkkotarjoukselta ilman ylimääräistä sähköpostikirjeenvaihtoa\nOdoon myynti-moduulin ominaisuudet:\nTarjous voidaan tehdä joko tyhjällä pohjalla tai valitsemalla olemassa oleva tarjouspohja, joka nopeuttaa prosessia huomattavasti. Tarjouspohjan avulla saat tarjoukselle valmiit myyntirivit tietoineen, mutta se edelleen muokattavassa muodossa. Voit muokata, poistaa ja lisätä myyntirivejä, liittäen niihin tuotteet ja määrät. Voit lisätä tarjoukselle myös rivikohtaiset prosenttialennukset ja yksikköhinnat. Varastoitavissa tuotteissa niiden ennustetut varastosaldot näkyvät suoraan tarjoukselta.\nKun valitaan asiakas, jolle tarjous halutaan lähettää, Odoo hakee automaattisesti asiakkaan tiedot tarjoukselle, kuten hinnaston ja verokannan. Asiakkaan lisäksi voidaan valita erikseen laskutus- ja toimitusosoitteet. Mikäli hinnasto ei tule asiakkaan tai asiakkaan maan perusteella, voidaan ne asettaa myös manuaalisesti. Tarjoukselle voidaan lisätä myös toimituskulut valittujen laskentasääntöjen perusteella.\nMyyntitarjouksen lähetys asiakkaalle voidaan tehdä usealla eri tavalla. Yksi Odoon myyntijärjestelmän parhaista ominaisuuksista on ns. verkkotarjous, joka voidaan lähettää suoraan asiakkaalle. Sitä voidaan pitää yksinkertaisena, jolloin siihen tulee ainoastaan myyntitarjouksen rivit tai rikastettuna, jolloin siihen voi myyntitarjouspohjan perusteella asettaa lisämateriaalia, kuten tekstiä, kuvia ja videoita.\nVaihtoehtoisesti myyntitarjous voidaan luoda pdf-muodossa ja lähettää Odoosta sähköpostilla suoraan asiakkaalle katsottavaksi. Samalla kun tarjous lähetetään asiakkaalle, sen tilaksi muuttuu ”tarjous lähetetty”, jolloin kuka tahansa näkee helposti Odoosta tarjouksen tilanteen.\nAsiakas voi suoraan verkkotarjoukselta kommentoida, hylätä tai hyväksyä myyntitarjouksen. Jos tarjous on lähetetty sähköpostilla, niin myös sitä kautta käyty keskustelu tallentuu suoraan Odooseen myyntitarjouksen yhteyteen. Odoon myynti-moduuli mahdollistaa sen, että lähetettiin tarjous millä tahansa tavalla, siitä käyty keskustelu säilyy myyntitarjouksen alla Odoossa. Sähköpostikeskustelut asiakkaan kanssa, sisäiset keskustelut sekä aikataulutetut toiminnot ja muutokset myyntitarjouksella tallentuvat kaikki lokiin, jättäen selkeän jäljen työn teosta ja helpottaen seurantaa.\nTarjouksen hyväksyminen – tehtiin se manuaalisesti tai asiakkaan toimesta verkkotarjoukselta – pistää Odoon toimintaan. Riippuen tuotteiden tyypeistä, laskutusperiaatteista ja logistiikkareiteistä, myynti voi luoda niin toimitustilauksia, ostoja kuin laskujakin. Näin vahvistettu tarjous heijastuu koko organisaation läpi toiminnallisesti jaoteltuna.\nOdoon prosessit tutuiksi 2: CRM ja myynti\nTässä Odoon prosessit tutuiksi -blogisarjan osassa käymme läpi Odoon CRM ja myynti -prosesseja.\nAsiakastarina: Taloustutkimus Odoo-vaatimusmäärittely


Laulaja Willie Nelson aloitti tupakoinnin ja juomisen 6-vuotiaana - Viihde - Ilta-Sanomat\nLaulaja Willie Nelson aloitti tupakoinnin ja juomisen 6-vuotiaana\nWillie Nelson, 79, on elänyt pitkän elämän.\n(KUVA: Wade Payne)\nJulkaistu: 6.11.2012 9:57\nKantrilegenda Willie Nelson on elänyt pitkän maineikkaan, mutta epäterveellisen elämän.\n79-vuotias kantrilaulaja Willie Nelsonhttp://www.iltasanomat.fi/haku/?search-term=Willie%20Nelson kertoo elämäkerrassaan Roll Me Up and Smoke Me When I Die: Musings From the Road avoimesti koko elämänikänsä kestäneestä päihteiden käytöstä, avioliitoistaan ja julkkiskavereistaan.\nNelsonin kasvattivat hänen omat isovanhempansa. Pikkupoika aloitti juomisen ja tupakoinnin huolestuttavan nuorena: 6-vuotiaana! Hän oli noihin aikoihin hädin tuskin päässyt edes lastentarhasta.\n"Noukin 12 munaa kanaltamme ja menin kauppaan niiden kanssa. Sain vaihdettua munat Camelin tupakka-askiin", hän kirjoittaa\nMyöhemmin elämässään Nelson alkoi käyttää huumeita, mutta lopetti kovat huumeet jättäen jäljelle marihuanan.\n"Puolet perheestäni on kuollut tupakkaan, mutta tietääkseni kukaan ei ole kuollut marihuanaan."\nNelson on ollut naimisissa kolmesti. Hänellä on kahdeksan lasta.